'andregai' moduko elkarteak [Sareko Euskal Gramatika]\nAzpi-atal honetako mugakizunak ia-ia atzizkitzat ere hartu dituzte euskal gramatikariek (Azkuek, Lafittek edo Villasantek), hain dira ugariak horien bidez sortzen diren elkarteak. Aldi, adibidez, edozein aditzoinekin elkar dezakegu. Bide, buru, gai… ere izen eta aditzoin ugarirekin elkar ditzakegu. Elkarketaren eta eratorpenaren arteko mugan egotea dute ezaugarri Euskaltzaindiak azpi-atal honetan sailkatu zituen mugakizunek: aldi, bide, buru, gai, gizon, (g)une, jende, kide, (k)ume, lagun, orde.\nZergatik sailkatu ditugu, baina, izen-elkarteen barruan? Egia da maiztasuna badela atzizki-izaeraren ezaugarrietako bat (atzizkiek, emankorrak badira behintzat, serie luzeagoak osatzen dituzte izen edo adjektibo elkartuetako mugakizunek baino). Baina, horren ondoan, beste bi ezaugarri dira erabakigarriak, nahiz, nahi bada, txanpon beraren bi aurpegi baino ez diren: kategoria lexikoa eta beregaintasuna. Atzizkiek ez dute kategoria gramatikalik, ez eta hiztegietan sarrerarik ere; hemen aztergai ditugun mugakizunak, aldiz, izenak dira; horrexegatik esaten dugu, hain zuzen ere, jaialdi, batzordeburu, apaizgai, lankide edo lehendakariorde izenak direla. Izen diren neurrian, bakarrik erabil daitezke, beregainak dira: aldi hartan, bi buru ditu batzorde honek… Nahiz, berehala esango dugunez, beregaintasun hori asko mugatzen duen mugakizun hauetako askoren esanahi ahulak. Azkenik, kategoria lexiko diren heinean, atzizkiak ez bezala, eratorrien oinarri izan daitezke: burutza, gaitasun, gaitu, kidetasun, kidetu…\nMota honetako izen-elkarteak osatzen dituzte mugakizunok:\nAgintealdi, arnasaldi, astialdi, bakealdi, belaunaldi, bozaldi, deialdi, geroaldi, goibelaldi, hamabostaldi, jaialdi, zakarraldi, zinemaldi, zoroaldi; amets-bide, bake-bide, bekatu-bide, damubide, gogoeta-bide, hizpide, hobekuntza-bide, lanbide, solas-bide, soluziobide, transmisio-bide, zalantza-bide; atalburu, batzarburu, batzordeburu, epaimahaiburu, erredakzioburu, gobernuburu, mahaiburu, sailburu, sintagma-buru, zerbitzuburu; abadegai, andregai, auzigai, aztigai, burdingai, diputatu-gai, erregegai, gonagai, jakintza-gai, kontsumo-gai, otoitz-gai; armagizon, elizgizon, gerragizon, itsasgizon, legegizon, olagizon, plazagizon, kultur gizon; administrazio-gune, aldiune, argiune, auzune, babesgune, ingurune, isilgune, zokogune, ertzaingune, zerbitzugune; andre-jende, baserritar-jende, buruzagi-jende, erromes-jende, gazte-jende, irakasle-jende, langile-jende, ontzi-jende, plater-jende; aberkide, ardazkide, asmokide, baliokide, batzordekide, hoskide, lehiakide, mahaikide, solaskide; aingerukume, baserrikume, burgeskume, erregekume, eskolaume, kalekume, sasikume, zaldikume¸ bizilagun, neskalagun, bertso-lagun, biltzar-lagun, dantza-lagun, ehize-lagun, eskola-lagun, espos-lagun, irakasle-lagun; alabaorde, buruorde, dekanorde, errektoreorde, izenorde, lehendakariorde, sailburuorde, zuzendariorde…\nLanera joana nintzen hara, hain zuzen ere, gure Erkidegoko sailburu jaun baten esan beharrekoak entzutera. (Patri maitea, Etxeberria, H.)\nGurago dut guztiak telebistan berdin ikusi eta zein ote den imajinatu, asmatu, denak sasikume berdinak direla jakinda ere. (Ugerra eta kedarra, Sonia Gonzalez)\nAinbeste itsasgizon mantentzen diru asko gastatu bear izan zuten. (Donostia, Anabitarte)\nMugatzaileen kategoriari dagokionez, izenak dira ugarienak, bizidunak nahiz bizigabeak, ekintza eta gertaera izenak, eta abar; baina aurki ditzakegu adjektibo nahiz aditzointzat har ditzakegunak1 ere: erraz, estu, goibel, haserre, jator, on, umil, zabar, zoro… Beste batzuetan argiago dago mugatzailearen adjektibo kategoria, baina kontuan hartu behar da adjektibo hauek egoera predikatuak direla (ez izaki predikatuak2, Zabala 1993): haurdun(aldi), hits(aldi), isil(une), zakar(aldi)…\nMugakizunetako askok adiera bat baino gehiago dute; Euskaltzaindiaren Hiztegiari begiratu bat ematea nahikoa da horretaz jabetzeko. Baina horrek ez du esan nahi adiera guztiak direnik azpi-atal honetan sartzekoak. Buru izenak Euskaltzaindiaren Hiztegian dituen adieren artean, lehen adieretako mugakizunek (1. ‘gorputzaren goiko edo aurreko zatia’ edo 3. ‘burua adimenaren eta oroimenaren iturburutzat hartuta’) behi-esne moduko izen-elkarte arruntak osatuko dituzte, ‘jabegoa’ edo ‘osoa-zatia’ erlazio semantikoen pean aztertu ditugunen parekoak. Beste adiera batzuetako buru izenak, berriz, (‘muturra’, ‘buruzagia’ adieretakoak, adibidez) maiztasun handia du bigarren osagai gisa. Mugakizun askoren beste ezaugarri bat da semantikoki esanahi lausoa izatea; horrexegatik behar dute osagarria, esanahia zehaztuko duena. Alde honetatik goian ikusi ditugun ‘mota elkarteen’ edo ‘zati elkarteen’ pareko dira.\nAtzizki-izaeratik gertu egoteagatik-edo, bi osagaiak elkarturik idazteko gomendioa eman zuen Euskaltzaindiak 25. arauan, Hitz elkartuen osaera eta idazkera.\n1 Laburpen orokor bat emango dugu hemen. Mugakizun bakoitzak hartzen dituen mugatzaileei buruzko xehetasunez jabetzeko ikus Azkarate eta Perez Gaztelu (2014)\n2 Bereizketa argi ikusten da, adibidez, gaixo hartuta. Gaixo adjektiboak badu ‘eri’ adiera (egoera predikatua), eta baita ‘gajo, errukarri’ (izaki predikatua) adiera ere. Gaixoaldi elkartean lehen adiera hartzen da kontuan, ‘osasunik gabe egoten den aldia’; ez ‘errukarri edo gajo zaren aldia’.\nEuskara Institutua, EHU, "'andregai' moduko elkarteak", Sareko Euskal Gramatika (SEG), www.ehu.eus/seg


Zabaleko Eskolaren aldeko kantua eta bideoklipa plazaratu ditu Luis Vilek - Amurrio - Aiaraldea.eus\nZabaleko Eskolaren aldeko kantua eta bideoklipa plazaratu ditu Luis Vilek\nTxabi Alvarado Bañares 2021-06-03 19:29\nZabaleko Eskolaren itxieraren aurkako abestia eta bideoklipa argitaratu berri ditu Luis Vilek. Ikastetxe horretan ikasi zuen musikari eta zinemagile amurrioarrak.\n"EGB ikasten nuenean Antonio Rueda zen ikastetxearen izena", azaldu du sortzaileak, "aspaldi pasa zen 'Zabaleko' deitzera, baina belaunaldi askorentzako beti izango da San Jose auzoko eskola, auzo langilea, ikasgela horietan eratutako izaera indartsuarekin".\nVilek azaldu duenez, proiektuaren asmoa da ekarpena egitea hezkuntza zentroaren itxieraren aurkako borrokari. Bere hitzetan, helburu bakarra du kantak: "mezu politiko eta sozial bat helaraztea... eta instituzioei apur bat haginka egitea".


Punta-puntako eta kalitate handiko ikerkuntza, pazienteei zerbitzu bikaina eskaintzeko.\n800 profesionalek baino gehiagok lan egiten dugu kalitate handiko asistentzia eta segurtasun klinikoa eskaintzeko, Klinikan zauden bitartean\n157 banakako gela\n14 gela ZIUn (Zainketa Intentsiboetako Unitatea)\n11 ebakuntza gela\n12 gela ABUrako (Anestesia ondoko Bizkorketarako Unitatea)\nKlinikara kirurgia operazio bat egitera edo ospitaleratzera bazatoz, ospitaleratze atetik sartu beharko zara (Olaeta Balletak kalea). Ondoren, informazio mostradorera jo behar duzu, zure etorreraren berri ematera. Bertan jarraibideak emango dizkizute.\nNortasun Agiria edo pasaportea.\nIngresu partea, zure medikuak behar bezala beteta.\nMutua edo aseguruetxe baten bezeroa bazara, zure ingresua baimentzeko bolantea eta aseguratu txartela ekarri beharko dituzu. Zure aseguru polizaren estaldura ezagutzeko aseguruetxearekin harremanetan jartzea gomendatzen dizugu.\nBaimen Informatua, egingo den prozesu kirurgikoari buruzkoa eta pazienteak eta medikuak sinatutakoa.\nHarrera zerbitzuan identifikazio eskumuturreko bat jarriko dizute. Hori ezingo duzu kendu zentroa utzi arte. Harrerako langileek zure logelara lagundu eta, bertan, eskura dituzun zerbitzuen berri emango dizute.\nKlinikan zauden denboran zure osasun egoera hobetzea helburu duen profesional talde batek atendituko zaitu.\nLogelan bertan, erizaintzako langileren batek harrera egin, eta unitatearen funtzionamenduaren berri emango dizu; era berean, klinikan zauden egunetan eroso sentitzeko behar duzun guztiari buruzko informazioa jasoko duzu.\nKlinikak lagun banarentzako 157 logela ditu. Horietako 15ek suite estiloa daukate eta 2. eta 6. solairuen artean banatuta daude. Logela guztiek bainugela, telebista, kutxa gotor eta wifia daukate.\nLos pacientes hospitalizados deberán seguir la dieta recomendada por su médico. El horario de comidas es el siguiente:\nLaguntzaileak eta bisitak\nEl horario de visitas a pacientes es flexible, siempre y cuando se respete la situación del paciente y las horas de sueño o descanso, ya que se pueden realizar en cualquier momento del día salvo en algunas unidades que tienen un horario de visitas específico:\nVisitas a UCI: mañanas de 12:30 a 14:00 h; tardes de 17:00 a 18:30 h\nEn todas las plantas de Hospitalización se encuentran salas de descanso donde se pueden encontrar máquinas expendedoras 24h, tanto de alimentos como de bebidas.\nEn las salas de espera del área de Consultas Externas, Urgencias y Hospital de Día también se pueden encontrar máquinas expendedoras 24h.\nObjektu pertsonalak eta balizkoak\nLa Clínica IMQ Zorrotzaurre no se hace cargo de los objetos personales perdidos o extraviados. En las habitaciones de los pacientes se encuentran cajas fuertes para la custodia de los mismos.\nMedikuaren alta eguerdiko 12ak baino lehen eman ohi da. Ordu horretan komenigarria da pazienteak logela uztea.\nZure medikuak alta txostena emango dizu (behin-behinekoa edota behin-betikoa), bertan jasota egongo dira klinika utzi eta gero kontuan izan beharreko jarraibideak, hartu beharreko medikazioa eta jarraitu beharreko zaintzak. Klinika utzi aurretik, Administrazio/Kutxa departamentura joan edo zure familiar bati hara joateko esan. Departamentu hori beheko solairuan dago, eta bertara jo behar duzu tramite administratiboekin amaitzeko. Horrela, polizaren estalduran sartzen ez diren aparteko gastuak badituzu, faktura ordaindu ahalko duzu.\nKlinika utzi nahi baduzu medikuaren alta jaso barik, borondatezko alta sinatu beharko duzu. Oso garrantzitsua da alta txostena familiako medikuari eramatea, inoiz zentro honetara itzuli behar baduzu.


80 urtetik gorakoen topaketa eta omenaldia - plaentxia.eus\n80 urtetik gorakoen topaketa eta omenaldia\nUbane Madera 2017-11-03 09:12 Gizartea\nBihar, zapatua, 80 urtetik gorako pertsonen topaketa egingo dute Itxaropena Jubilatuen Elkartean. Bazkaria eta omenaldia egingo dituzte egun horren bueltan, 14:00-14:30ean hasita. Bazkariari dagokionez, elkarteko bazkide diren 80 urtetik gorako pertsonek parte hartuko dute.\nJuan Jose Alberdi eta Maritxu Garate. | Ikusi handiago | Argazki originala\nBazkariari dagokionez, 110 lagunendako lekua dago (elkarteko batzordekideak eta udal ordezkariak tarteko), eta leku guztiak beteta daude dagoeneko. Menuaz Gastronomia Vasca katering enpresa arduratuko da, Leioako Ostalaritza Eskolakoak, alegia.\nOmenaldiari dagokionez, berriz, aurten, Juan Jose Alberdi Belokiri (1925eko abenduaren 15, beraz, 92 urte beteko ditu) eta Maritxu Garateri (1923ko uztailaren 4, beraz, 94 urte bete zituen) tokatzen zaie aitortza hori jasotzea. “Txandaka egiten dugu, adinez nagusienak direnak omentzen ditugu, baina helburua da guztiak omentzea”, kontatu dute Maria Luisa Gantxegik, elkarteko presidenteak eta Luis Mari Kortabarria presidente-ordeak. Ohi duten moduan, opari bereziak emango dizkiete Alberdiri eta Garateri udal ordezkariek, bazkalostean. Hain justu, Quintanilla arduratuko da hori guztia musikaz girotzeaz.\nHurrengo hitzorduak, Gabonetan\n80 urtetik gorakoen topaketa horixe da azaroan Itxaropena elkarteko bazkideek duten hitzordua. Hurrengoak abenduan izango dira, karta-joko txapelketa, Santo Tomas eguneko luntxa eta 30 otarren zozketa, besteak beste.\nGuztira, 619 bazkide\nSoraluzeko erretiratuen elkarteak 619 bazkide ditu gaur egun. Horien artetik, 236 dira 80 urtetik gorakoak. “Nahi duena izan daiteke bazkide, baita erretiratu ez direnak ere; horiek bazkide babesle izaten dira. Kuota ordaindu beharra dago, besterik ez: urtean 10 euro. Eta horren truke, eskubide jakin batzuk izaten dira: txangoetara joateko, elkarteko sukaldea erabiltzeko, podologo eta ile-apaintzaile zerbitzuak erabiltzeko… orokorrean, egiten diren ekintza guztietarako. Horrez gainera, elkarteko tabernako prezioak ohiko tabernenak baino merkeagoak dira, %10-%15 merkeagoak, eta horra edozein herritar etor daiteke”, esplikatu dute Itxaropena Jubilatuen Elkarteko batzordeko ordezkariek.


Patxitrapero: Hegazkin bat daukat\nHegazkin bat daukat\nAberatsa naiz. Bankuari hipoteka eta finantzierari kreditua, biak ordaintzeko gai naiz. Kotxe berri bat estrenatu det gaur bertan.\nNere furgoneta zaharrak jabe berria dauka dagoeneko. Aurreko egunean aitatu nuen gaztainsaltzailea. Oso tipo jatorra. Sakelean mobil bat izan partez harmonika bat daraman gizasemea.\nBiok garraio publikoaren defendatzaile sutsu; biok garraio pribatua erabiltzera behartuta. Garraio publiko kaxkar, ahul, ia testimonial honekin, zer bestela?\nKotxe berria erosteko erabakia hartu aurretik, batere kotxerik gabe bizitzeko proposamena luzatu nion nere etxeko batzorde exekutiboari, urtebetez aproba egiteko, urtebetez bakarrik… Baina ez zuen aurrera egin nere proposamenak. Gerra pixkat eman nuen denboraldi batez, baina etsi egin behar izan nuen azkenean. Konbentzitu egin nindutelako, beste arrazoi batzuren artean.\nBeraz, gaur nere hegazkina estrenatu det. Burni eta plastiko multzo bat, nere furgoneta zaharra bezelaxe, baina hura baino dexente borobil eta leunagoa. Kolorerik ez.\nGaurtik aurrera, askoz gutxiago kutsatuko det: hogei aldiz zarata gutxiago aterako det, eta CO2 gutxiago isuriko det atmosferara, hori ere bai. Kiotoko protokoloa betetzetik gertuago nago, pozik nago.\nJozulin 12/03/2006 7:55 da tarde\nBatzorde exekutiboek horixe daukate. Baina gauza onik ere badute, adibidez neguko gau luzeetako hotzak leuntzen dituzte, edo igande goizean ohera saltoka etortzeko ohitura dute...\nZer egingo genuke guk Batzorde exekutiborik gabe?\nPatxi 12/04/2006 1:48 da manhã


erabili.eus/ «Euskararen Txioketa» 2015-12-02.\nHemen zaude: Sarrera » Sare-aldizkariak » Berri berriak » «Euskararen Txioketa» 2015-12-02.\n«Euskararen Txioketa» 2015-12-02.\n2015-12-03 / 07:00 / erabili.eus ERABILI.EUS\n«Euskararen Txioketa» izenarekin bataiatu dugun euskararen albistegia duzu erabili.eus webgunean, 2015-12-02an Twitter harreman sarean @PatxiSaez-ek euskarari buruz argitaratu dituen berri guztiekin.\nHona hemen 2015-12-02an Twitter harreman saretik jasotako «Euskararen Txioketa» (albistearen muinera joateko, albistearen barneko lotura urdinean sakatu):\n2015eko abenduaren 02an.\n09-«Euskara urruti dago osasun ona izatetik».\n08-Hizkuntza politikaren etorkizunaz gogoeta hasi du Jaurlaritzak.\n07-Ondarruako etorkinak euskararen jabekuntzan eredu.\n06-«Espainiera irakastean errefuxiatuen alde egiten duzu, eta euskara irakastean euskararen alde».\n05-«Nazkatua nago, euskararen aldeko edozein politika inposizio edo eraso gisa hartzearekin».\n04-Koldo Mitxelenaren testuetan bilaketak errazago egiteko baliabidea erabilgarri, hemen:\n03-Euskaltzaindiaren Ahoskera batzordearen txostena entzungai.\n02-Nazioarteko adituek osatuko dute hizkuntza eskubideen protokoloa hezur-mamitzeko batzorde zientifikoa.\n01-Eguneko Erranairua: «Egiten dugunaren eta egin dezakegunaren arteko aldeak munduko arazorik gehienak konpon ditzake».


Kolonbia - Mundukide\nEmakume nekazarien bizitza tokiko erakunde eta elkarteekin batera hobetzen laguntzeaz gain, birziklatzaileen kolektiboa ere arlo politiko, sozioekonomiko eta antolamenduzkoan indartzen lagundu dugu.\nPrograma hau Nariño probintziako eremu oso ahaztu batean egiten da, hegoaldean, Ekuadorrekiko mugaren ondoan. Esku hartzearen xede den kolektiboa emakume indigenak eta nekazariak dira, izan ere, 332 emakume (eta 85 gizon) biltzen dira, 20 elkarte antolatutan gutxienez, Pasto herriko indigenen babeslekuetan.\nMundukiderekin batera, duela urtebete ari gara lanean lanbidez birziklatzaileak diren pertsona guztiak elkartu eta talde batean biltzeko. Lider bakoitzaren eta birziklatzaile bakoitzaren ezagutza geureganatuz, areagotuz eta partekatuz, geure lana defendatzea lortzen dugu\nLina Rojas, Pasto udalerriko birziklatzaile publikoa\n“Mundukidek Pastoko Coemprender, Arun eta Girasoles bezalako elkarte birziklatzaileei ematen dien laguntza oso positiboa da indartzeko. Bazkideen gorakadari dagokionez, inpaktua nabarmena da, 35 bazkide izatetik, hirian ofi ziozko 200 birziklatzaile baino gehiago izatera pasatu baitira. Mundukidek eman dizkigun gaitasunei esker, liderrek egindako jardueren bitartez askoz ere birziklatzaile gehiagoren bizi kalitatea hobetu da. Aldi berean, administrazioko langileek eta langile operatiboek aukera izan dute aprobetxamendu zerbitzuen kalitatea hobetzeko aurreikuspenak zabaltzeko, gure espazioetan lan plan berriak garatzen eta inplementatzen laguntzearekin batera. Denon artean gizarteak birziklatzaileen kolektiboa aintzatestea eta gehiago baloratzea lortzen ari gara.\nYuli Paulin Pantoja Vallejo , Tokiko teknikaria\n2019az geroztik, Mundukideren laguntzarekin eta babesarekin, “chagra” dinamizatu da, komunitate indigenen antzinako ekoizpen eredu propio gisa. Era berean, produktuak trukatzeko eta pentsatzeko “mindala” eredu propioa sustatu da, pentsamenduaren, elkartasunaren, subiranotasunaren, elikadura segurtasunaren eta ekonomiaren ikuspegitik desberdintzapena sustatzeko eta eskualdeko erreferente bihurtzeko, bakearen aldeko apustu gisa. Gizatasuna landuz, elkartasuna eta komunitatearen ongizatea bildu; halaxe batzen dira geografi ak. Mundukidek erakunde gisa daukan misio-ondare handia partekatzeak aukera eman digu lurraldeko balio kulturalak aberasteko.\nDiego Bastidas, Agromindalaeko zuzendaria\nHainbat izan dira Kolonbian 2021. urtean izan ditugun helburuak; Batetik, Pastoko Birziklatzaileen Elkartea eratzea, “bigarren mailako” erakunde gisa; honez gain, aprobetxamenduaren zerbitzu publikoa antolatzen jarraitzea, eta besteak beste, ofiziozko birziklatzaile berrien inklusioa sustatzea.\nAsier Elorza Ugarte, Kooperantea Kolonbian\nSei kooperatibari laguntzen diegu. Kooperatiba horiek 211 bazkide dituzte, eta % 77 emakumeak dira.\n715 pertsonari eman diegu prestakuntza. Horietatik, % 74 emakumeak dira.\nBigarren mailako kooperatiba bat eratu da, lau erakunde elkartuta.\nNariño departamendua Kolonbiako hego-mendebaldean dago, eta Ekuadorrekin du muga. Hiriburuan jartzen dugu arreta bereziki, baina zenbait jarduera egiten ditugu Nariñako beste hiri batzuetan ere, hala nola Ipialesen eta Tumacon. 2017ko datuen arabera, biztanleen % 40,2 pobrezia-egoeran bizi zen, eta % 14, muturreko pobrezia-egoeran.\nMundukiden hainbat arrazoirengatik erabaki genuen eskualde horretan aritzea: Kolonbiako barne-gatazka armatuak gehien kolpatutako departamenduetako bat zelako, giza garapen mailak txikiak zirelako, potentziala duten beste departamentu batzuetatik (hala nola Caucatik eta Putumayotik) gertu zegoelako eta etorkizunean Kolonbiaren eta Ekuadorren arteko proiektu binazional bat egiteko aukerak zeudelako.\nKolonbian bi onuradun-profilekin ari gara lanean: COEMPRENDER kooperatibako bazkideekin eta AGROMINDALAE Emakume Nekazari Indigenen Elkarteko kideekin.\nKolonbiako programaren aurkezpena Asier Elorzaren eskutik. Proiektuak 655 birziklatzaile talde (119 gizonezko eta 456 emakume) eta Pasto hirian (Nariño departamendua, Kolonbia) lan egiten duten elkarte eta kooperatibak sendotzeko prozesu politiko-antolatzaile eta sozioekonomikoarekin batera laguntzen du.\nKolonbian sortutako hogei elkarte horietako hamar azken hamarkadan eratu ziren Bakearen Leihoak ekimenaren bidez.\nElkarteok proposamen pilotuan parte hartu zuten, eta aurrerapen bat aurkeztu dute dagoeneko Agromindalaek ezarritako prozesuetan. Agromindalak gaitasunak eta ahalmenak hedatzea bilatzen duten laguntza tekniko integraleko zerbitzuak dira; hauek, bitarteko teknologiak eta ingurunearekin atseginak direnak txertatzen dituzte. Prozesu horiek Mundukideren programaren bitartez zabaltzen dira.\nElkarteek beren funts autokudeatuei eusten diete, eta “chagraren” nekazaritza tradizionala sustatzen dute elikagaietan nahikotasuna izateko, bai eta beste labore batzuk landu eta animaliak hazteko ere; aldi berean, nekazaritza ekologikoari buruzko prestakuntzetan parte hartzen ari dira.\nPASTOKO OFIZIOZKO BIRZIKLATZAILEAK\nCovid-19aren agerpenak batasuna indartu zuen, izan ere, kolektiboari erakutsi zion elkarrekin eta solaskidetza bakarrarekin lan egiteak hobetu egiten zuela egoera erakundeen aurrean, pandemian eta pandemiaren ondoriozko murrizketen aurrean nola funtzionatu adosteko orduan. Hala ere, agerian geratu ziren, baita ere, erakundeen artean akordioak betetzeko eta elkar ulertzeko zeuzkaten zailtasunak eta lan egiteko moduen ondoriozko zailtasunak.\nEskema kooperatibo baten arabera funtzionatu beharrak birziklatzaileen indibidualtasun eta familia ezaugarri askori eragin zien. Birziklatzaileen Elkarte Nazionaleko teknikari bat etorri izanak eta haren gremio arloko esperientziak asko lagundu dute; hala ere, guretzat oso premiazkoa dela eta, prozesu batzuk azkarrago doaz, egokitzeko daukagun aukera baino.\nEmandako prestakuntzari eta laguntzari esker, birziklatzaileen trebakuntza eta ahalduntzea indartu egin dira. Horrez gain, parte hartzeko espazio komunak eta Sailkapen eta Aprobetxamendu Estazioa (ECA) sortzeko baldintzak sortu dira. Baina azpimarratu behar da birziklatze elkarteen artikulazio politikoa izan dela helburu espezifi koari ekarpen handiena egin dion faktorea.\nPasto hiriko emakume nekazarien eta pertsona birziklatzaileen bizitza hobetzen laguntzea. Haien gaitasun teknikoak, politikoak eta erresilientziaren arlokoak handitzea, trebakuntzako, laguntza teknikoko eta sare-laneko estrategia integral baten bidez. Horiek dira gure helburu nagusiak Kolonbian, betiere, tokiko erakunde eta elkarteekin lankidetzan.\nBirziklatzaileen kolektiboa zaurgarria da, eta gizarteak estigmatizatua, bizi- eta lan-baldintza eskasak dituela. Komunitatean eta ingurumenean ekarpen handia egiten badute ere, parte-hartze txikia dute politikan.\nBirziklatzaileei laguntzeko proiektuak ondo zehaztutako hiru lan-ildo ditu:\nGaitasun politiko-normatiboen eta tekniko-profesionalen inguruko prestakuntza ematea, hiri-hondakin solidoen kudeaketari eta aprobetxamenduari buruzko Kolonbiako legedi berrira egokitu daitezen.\nCOEMPRENDER kooperatibako bazkide eta langileei laguntza teknikoa eta prestakuntza ematea.\nBirziklatzaileak politikoki egituratzea, sareen bidez, talde kohesionatu gisa funtzionatzeko, hiri-hondakin solidoen kudeaketari eta aprobetxamenduari buruzko erabakiak hartzen dituzten eragile publiko eta pribatuei eragiteko eta herritarrak birziklapenaren kulturaren inguruan sentsibilizatzeko gai izan daitezen.\nKolonbian bada beste proiektu bat ere martxan, AGROMINDALAE elkartearen bidez garatzen dena. Emakume nekazarien egoera hobetzea du helburu, eta, era berean, nekazaritzako produktu ekologikoen kalitatea handitzea eta produktu horiek merkaturatzea.\nKolonbiako jatetxerik garrantzitsuenetako batzuk Andeetako produktu tradizionalak, ia desagertuak, hasi dira erabiltzen. Produktu horiek chagra izeneko sistemaren bidez landatzen zituzten. Aipatutako eskariari esker, labore-mota hori suspertu egin da. Produktu horien salmenta bermatu ahal izateko, kalitate handiko uztak lortu behar dira, eta ondo jakin behar da non eta nola merkaturatu.\nMundukiden nekazaritzako ekoizpen ekologikoari buruzko prestakuntza eta laguntza teknikoa ematen diegu horrelako produktuak landatzen dituzten emakumeei. Gainera, merkataritza-sareak bultzatzen ari gara, ekoizleak eta haien produktuak eskatzen dituzten jatetxeak elkarrekin harremanetan jartzeko.\nAzalera: 1.142.748 km²\nBiztanleria: 50.372.424 biz.


Afrikako plaka - Wikipedia, entziklopedia askea.\nAfrikako plaka (batzuetan Nubiako plaka ere deitua), Afrika osoa hartu eta, mendebalderantz, erdialdeko Atlantikoko dortsaleraino hedatzen den plaka tektoniko bat da.\nAfrikako plaka mapa honen eskuinaldean ageri da, laranja kolore biziz; alboan ditu Hego Amerikako plaka, Ipar Amerikako plaka, Eurasiako plaka, Arabiako plaka, Indoaustraliako plaka eta Antarktikako plaka.\nPlaka hauek ditu mugakide:\nIparraldean, Eurasiako plaka eta Arabiako plaka.\nEkialdean, Arabiako plaka eta Indoaustraliako plaka (azken horren bi zati nagusiekin da mugakide, gainera: Australiako plakarekion eta Indiako plakarekin).\nHegoaldean, Antarktikako plaka.\nMendebaldean, Hego Amerikako plaka eta Ipar Amerikako plaka\nAfrikako plakaren muga guztiak dibergenteak dira —hau da, elkarrengandik urruntzen ari direnak—, Eurasiako plakarekin duena izan ezik. Plakak, harkaitz zaharrezko zenbait bloke kontinental hartzen ditu; duela 550 milioi urte, Gondwana kontinentea existitzen zela, egungo Afrika eratu zuten blokeak, alegia. Bloke horiek, hegoaldetik iparraldera, hauek dira: Kalaharikoa, Kongokoa, Saharakoa eta mendebaldeko Afrikakoa. Bloke horietako bakoitza bloke txikiagoetan bana daiteke.\nPlakaren alde garrantzitsuenetako bat da Rift Haran Handia (ekialdean), kontinentearen eta plakaren zati bat banatzen ari den hauste bat, hemendik mende askora Somaliako plaka eratuko duena, baita Afrikaren azpikontinente bat ere. Afrikako plaka urtero 2,15 zentimetro mugitzen da iparralderantz. Hala, 650.000 urte inguru barru, Espainiaren hegoaldearekin elkartuko da, eta Mediterraneo itsasoa eta Ozeano Atlantikoa elkarrengandik bananduko ditu.\nMultimedia: African tectonic plate


Koste handia eragozpena daukan energia horretan sartzeko atea aurrerakuntza teknologikoak zabaltzen ari dira\nHondartzan zaudela edo itsasontzian zoazela, uhinen edo itsasaldien bultzada nozitzean, indar hori elektrizitatea bihurtzeko ezin aprobetxa ote zitekeen bururatuko zitzaizun noizbait, naturako beste elementuena baliatzen dugun modu berean. Ideia, egiari zor, ez da bat ere berria: uhinen energiaren lehen patentea Frantzian egin zen, 1799 urtean. Dena den, XX. mendeko zazpigarren hamarkada arte itxoin behar izan zen hainbat gobernu (Erresuma Batua eta Japonia, besteak beste) eta enpresaren finantzaketari esker proiektu zenbait sortu arte. Teknologiaren aurrerakuntza mantsoak eta proiektuen koste erraldoiak geldiarazi dituzte azken bost urteotan sorturiko proiektuak ere baina geroz eta gobernu eta enpresa gehiago ari dira inbertsioak egiten honelako energiaren ikerkuntzan, baliabide energetikoen gabezia eta poluzio alorreko arazoak murriztea xede hartuta eta teknologiaren aurrerakuntzek sostengaturik, energia berriztagarriak biziki eraginkorrak izan daitezkeela jabetu baitira.\nEra askotako metodoak\nHainbat estatu (India, Txina, Japonia, Estatu Batuak, etc.) energia ekoizteko sistemak eta lantegiak garatzen ari dira. Batasun Europarra -Atlantikoa, Ipar Itsasoa eta Eskandinavia blaitzen duten urek baldintza hobezinak prestatzen dituztelarik- ere proiektu horien buruan dabil. Izan ere, Eskoziako Islay uhartean dago uhinen mugimenduak eragiten duen lehen turbina europarra: laurehun bat etxebizitzatarako energia sortzen du turbina horrek.\nEgun, uhinen mugimendutik elektrizitatea erdiesteko dozena bat metodo (hainbat garapen-gradutan) baliatzen dira baina behin betirakoa zein izan litekeen arrastorik ez dago oraino. Bi motatakoak dira metodo horiek, funtsez. Batetik, uhinen mugimendu horizontala baliatzen dutenak daude, zentral hidraulikoen printzipioaz baliatzen direnak: uhinak bideraturik, ura lehorrean dagoen depositu bateraino daramate eta, bertan, turbina-sistema bat elikatzen du, energia bihurtzeko. Bestetik daude uhinen oszilazio bertikalak aprobetxatzen dituztenak..\nItsasaldien energiari dagokiola, ibaiko urtegi tradizionalen antzera funtzionatzen duten zentral mareomotrizetan bihurtzen da elektrizitate. Edukiontzia itsasgoran betetzen da eta ura hor edukitzen da itsasbehera arte. Orduan askatuko da ura, presioa areagotuz elektrizitatea sortzen duten turbinetaraino, hodi estuez osaturiko sare batetik. Honelakoak mantentzeak duen kostuak, dena den, ugaltzea galarazi du orain arte.\nEspainiari dagokionez, Kantabria (Santoña) eta EAEn (Mutriku) uhinen indarra baliatuko duten zentralen proiektu pilotuak garatzen ari dira.\nBietako lehengoan, aurten martxan hasiko dela aurreikusi dute bertako arduradunek. Proiektua da eskarmentuaz baliatzea Kantauri itsasaldeko beste hainbat gunetan ere horrelako zentralak instalatzeko. Funtzionamendua ezaguna da: motoreko pistoi baten antzerako estruktura batean gora eta behera dabiltzan buia elektrikoak ezarrita, uhinen oszilazio bertikalak sortarazitako energia aprobetxatzea. Mugimenduari esker ura ponpan sartu eta bertatik ateratzen denean, elektrizitatea sortzen duen generadore bat bultzatzen du. Korrontea lehorreraino itsas azpiko hari batetik eroaten da. Santoñako lantegia (hasteko 2,66 milioi euroko aurrekontuaz hornitua), lehorretik milia batera (1,6 km) dago. Bi mila metro karratuko azaleran banatuta dauden hamar buiez osaturiko sarea edukiko du eta herri horretako mila eta bostehun etxebizitzatarako energia ekoitziko du. Sustatzaileen arabera, sistema honen abantaila nagusiak nabarmenak dira: segurtasuna (urpean baitago), iraunkortasun handiagoa eta ingurugiroan hutsaren pareko inpaktua.\nMutrikuko (Gipuzkoa) portuko lantegiak, bere aldetik, oraingoz Eskozian eta Azoreetan bakarrik diharduen “ur-zutabe oszilagarri” izeneko teknologia baliatuko du, turbina bat baino gehiagorekin: hamasei ale izango ditu, hain zuzen, dikean lantegiaren integrazioa hobetzeko. Honela funtzionatzen du sistema horrek: uhina dikera iritsitakoan, ura hodi batzuetan barrena igotzen da, horien barruan dagoen airea zanpatuz eta goiko txulotxo batetik botaraziz. Aire konprimitu hori ziztu bizian kanporatzen da, turbinei eraginez eta hauetako generadoreek ekoitziko dute energia elektrikoa. Lanak datorren udaberrian hasiko dira eta 2007 urterako amaitzea aurreikusi da. Lantegia, Mutrikun egingo den babes-dike berriaren kanpo aldean kokatuko da eta 75 metroko luzera hartuko du. Horrek ez du inolako inpakturik eragingo ez paisaian, ezta ingurugiroan ere, eta 240 familiarentzako energia era jarraian sortaraziko du. Itsasoko ura edangarri bihurtuko du, era berean, lantegi horrek.\nHorrelakoak ugaltzeko eragozpenak\nProiektu itxaropentsu horiek gorabehera, itsasotik datorren energia nekez izan daiteke oraingoz errealitate jeneralizaturik. Europar Batzordeak 2000 urtean sortu eta kontinente honetako hainbat herrialdetako akademiko, zientzialari, industria eta ikerketa-zentrok osatua dagoen WaveNet sareak plazaratutako txosten batean zioenez, herritarrek horrelakoak ez ezagutzeak energia horien garapena galarazten duen eragozpenetako bat da. Bertan, horrelako energi ekoizpenetik ondoriozta zitezkeen eragin kaltegarrietako batzuk ere aipatzen zen, hala nola hots handia, itsasontziek jotzea, ikuspenerako inpaktua eta uretako sedimentuen balizko aldaketa. Horrenbestez, alor horretan ikertzen segitzeko premia azpimarratzen zuen, teknologia horiek lehiakorrago bihurtuko badira.\nItsasoa, energi iturri agortezina\nPlanetaren izena Lurra bada ere, azaleraren hiru laurdenak urak estaliak daude. Itsasaldiak, Lurra, Ilargia eta Eguzkiaren arteko erakarpen grabitazionalen jokoak eragin eta uhinak, berriz, haizeak sortarazten ditu. Itsasotik energia ateratzeko prozedurak askotxo dira: uhinen eta itsasaldien energiaz gainera (horiek dira nagusiak), ozeanoko energia termikoa eta korronteena ere baliatzeko modukoak dira, ikerlan aurreratuek hein batean edo bestean frogatzen ari diren bezala.


Sormenez betetako CREAKTIVE fatxada aireztatu modernoak\nKoloreek eta testurek eskaintzen dituzten aukerak ikertzen ditugu egunero, arkitektoen eskura jartzeko sormenezko azal pertsonalizatuak, gure materialaren, hormigoi polimeroaren moldakortasunari esker lortzen ditugunak.\nMahatsondoaren hostoa irudikatzen duten plakak, CREAKTIVE fatxadetarako\nULMAren hormigoi polimeroak eta Creaktive gamak eskaintzen dituzten pertsonalizateko aukerei esker, sormenez betetako diseinu aitzindari bat garatu ahal izan da.\nEssential Compositions enpresarik garrantzitsuenetako bat da lurrinen fabrikazioaren sektorean. Ikerketa eta berrikuntza dira enpresaren bi zutabe nagusiak. Diseinuaren proiektu guztiak balio gehigarri bat eskaintzen du, enpresaren ikuspegi garaikide bat ematen duelako. Fatxadarako, ULMAk hormigoi polimerozko fatxada aireztatu bat aukeratu zuen, proiektu honetarako esklusiboki diseinatu ziren bolumen batzuk sortzen dituena.\nFatxada organikoa, PAPEL testura eta banbuzko sareta\nGure instalazioen fatxada berritzeko, diziplina anitzeko talde bat sortu zen, proiektuaren funtsa mantendu zuena, arkitekturaren joera berrietara eta fatxada aireztatuen garapen berrietara egokituz. Hautatutako testurak hauek dira: “papel” testura, kotoi organikoaren antzeko kolore argi batean, eta “lija” testura (ikatz-beltza) eremu nagusirako. Saretak “papel” testurarekin bat datorren diseinu bat du, gaueko argiztapenarekin indartzen den banbu-sail bat.


Legeria eta ekonomia zirkularra: EBren birziklapenaren helburuak.\nAzala » Bloga » Legeria eta ekonomia zirkularra. Espainiak EBren birziklapen helburuetara hurbiltzeko duen erronka.\n12 Api, 2022 | Ekonomia zirkularra, GAUR | 0 comments\nDuela gutxi A realistic material Flow analysis for end-of-life plastic packaging management in Spain: Data gaps and suggestions for improvements towards effective recyclability azterlana argitaratu zen.\nHorren arabera, Espainian merkatuan zirkulazioan jartzen diren plastikozko ontzi guztien % 20,7 soilik birziklatzen da. Kopuru hori urrun dago Ecoembesek adierazitako % 48 edo % 70etik.\nHondakinei eta lurzoru kutsatuei buruzko lege berria, ekonomia zirkular baterako.\nAldi berean, Diputatuen Kongresuak Ekonomia zirkular baterako Hondakinei eta Lurzoru Kutsatuei buruzko Lege berria onartu du, Espainian karbono gutxiko ekonomia zirkularra bultzatzeko helburuarekin. Honen helburua hondakinei eta lurzoru kutsatuei buruzko egungo araudia berrikustea da, Europar Erkidegoko hondakinen eta erabilera bakarreko plastikoei buruzku arauak betetzeko.\nAraudiak bost ekintza-arlo planteatzen ditu:\nErabilera bakarreko plastikoen murrizketak.\nPrebentzioa hondakinak sortzean.\nHondakinen bilketa bereizia eta birziklatzea\nLurzoru kutsatuak eta ontziratu gabeko ura.\nZICLAk materialekin eta ekodiseinuarekin duen konpromisoa.\nZICLA-n, Ekonomia Zirkularrarekin konprometitutako enpresa den aldetik, 2005. urteaz geroztik, baliabideen zikloaren itxieran jartzen dugu arreta, eta dauden materialak eta produktuak berrerabiltzean, konpontzean, berriz manufakturatzean eta birziklatzean oinarritutako ereduaren alde egiten dugu, lehengai birjinen erabileraren aurrean. Hiriek eta haien jarduera erantsiek, zerbitzuek eta industriek, sortzen dituzten hondakinak, balorizatzeko ahalmena izan arren, gaur egun zabortegietara eramaten direnak, material edo produktu berrietan eraldatu ahal izateko lan egiten dugu. XXI. mendeko erronkei aurre egiteko behar duten eraldaketa-prozesuan laguntzen diegu hiriei, eta, horretarako, hainbat irtenbide asmatzen ditugu birziklatutako eta birzikla daitezkeen produktuez osatutako hirietan mugikortasun-, irisgarritasun- eta gozamen-arazoak konpontzeko. Aipagarri da ikerketak du Europar Batasunak ezarritako birziklatze-helburuak lortzeko materialen zientziaren eta ekodiseinuaren aldeko apustu irmoa egin beharko dela agerian uzten duela.\n2008az geroztik, ZICLAn Zebra® familiaren bereizgailuak, Zipper® sistemaren moduluak, eta Vectorial® sistemaren plataformak fabrikatu ditugu. Horretarako, hainbat nahasketa erabili ditugu: INDUSTRIA-JATORRIKO ETA POSKONTSUMOKO HONDAKIN PLASTIKOAK, funtsean PVC, lona hondarretatik, mahuketatik, kable elektrikoen estalduratik, arauz kanpoko fabrikazioak, etab. Dentsitate txikiko PE linealeko hondakinak ere erabiltzen ditugu, edukiontzietatik, hobi septikoetatik, ur-andeletatik, altzarietatik, luminarietatik eta abarretatik datozenak, Zebra® loreontziak fabrikatzeko.\n2017an beste urrats bat ematea erabaki genuen, eta Zebra® familiaren bereizgailuak eta Zipper® sistemaren moduluak fabrikatzen hasi ginen, UDAL-JATORRIKO POSKONTSUMOAREN HONDAKIN PLASTIKOETATIK abiatuta osorik garatutako material berriekin, eta produktu-lerro horri Zero línea deitzen diogu. Hondakin horiek ontziak hautatzeko instalazioen erreusetik datoz, eta nahastutako hondakin plastiko askok osatzen dituzte, moten arabera bereiztea oso konplexua eta garestia izango litzateke eta, oro har, zabortegira edo erraustegira eramaten dira. Horrela, gure Zero lineak balio erantsi handiko produktu bihurtzen ditu, eta hirietako kaleetan mugikortasuna, trafikoa eta irisgarritasuna hobetzen duten material horien benetako upcycling bat ahalbidetzen du.


Ostiralean martxan jarriko da Egiako TAO zerbitzua\nEgiako gune altuan TAO zerbitzu berria ostiralean jarriko da abian margoketa lanak bukatuta eta txartelak ateratzeko makinak jarri ondoren. Zerbitzuaren xehetasunak Pilar Arana Mugikortasun zinegotziak aurkeztu ditu. Urria eta azaroa artean Mugikortasun sailak 4.050 liburuxka informatibo banatu ditu etxeetako buzoietan Egiako bizilagunek bezero txartelei buruz informazioa izan dezaten. Gainera, beste 300 liburuxka banatu dira bertako […]\nEgiako gune altuan TAO zerbitzu berria ostiralean jarriko da abian margoketa lanak bukatuta eta txartelak ateratzeko makinak jarri ondoren. Zerbitzuaren xehetasunak Pilar Arana Mugikortasun zinegotziak aurkeztu ditu.\nUrria eta azaroa artean Mugikortasun sailak 4.050 liburuxka informatibo banatu ditu etxeetako buzoietan Egiako bizilagunek bezero txartelei buruz informazioa izan dezaten. Gainera, beste 300 liburuxka banatu dira bertako Jarduera Ekonomikoetara zuzenduta.\nPilar Aranak azaldu duenez, “1.360 bezero txartel eta ekonomia jarduerekin lotutako ibilgailuentzako 20 ikur banatu dira. Era berean, txartelak ateratzeko 57 makina eta 86 seinale jarri dira, eta errepidean 7 kilometro inguru margotu dira aparkatzeko gune desberdinak zehazteko”.\nTAO zerbitzua Egiako goiko aldea egungo 2-3 sektorean kokatu dute eta auzoaren behealdeari ere zerbitzua ematen dio sektore horrek. Guztira, 2.227 aparkaleku arautuko ditu eta, horietatik, 621 bertakoentzako izango dira, 161 TAO komertzialekoak, eta gainerako 1.445 epe ertain eta luzeko aparkalekuak. Hiriko gainerako auzoetan bezala, Egiako TAO zerbitzu berriaren ordutegia astelehenetik ostiralera, 9:00etatik 13:30era, eta 15:30etik 20:00etara, eta larunbatetan 9:00etatik 13:30era izango da.


Ez du beti min ematen, baina ematen duenean, ez da jasateko minik errazena. Odol jarioa hasi aurreko egunetan titiak puztu egiten zaizkizu, eta ezin duzu haiek ukitzerik ere jasan. Tripa deitzen diogun inguru horretan egiten du minik handiena, hala ere: min astuna. Hartzen duzu ibuprofenoa, aspirina, ginebra edo gomendatu dizuten beste edozein belar, eta lanera joaten zara. Buruan daukazun bakarra etxera iritsi eta etzatea da. Kasu batzuetan hilabetero egoten gara horrela, beste batzuetan urtean hiru bat aldiz, eta zorterik onena dutenak, inoiz ez. Gure gorputzak urtean hamabi aldiz egiten du bere zikloa, eta igarri egiten dugu nola mugitzen zaigun barrua odoletan hasi arte.\nEmakume askori ukatu digute noizbait gurekin larrutan egitea odola dariola egon garelako. Eta hara non, odoletan gauden egunetan min badugu lanera ez joateko aukera eman digutenean, asko asaldatu egin diren. Hilekoarekin gaudenean esnegaina moztu dezakegula sinistu zutenak, odoletan gaudenean kaltetu omen dezakegun gairik lanerako ez erabiltzea hobe dugula azaldu digutenak puzka ari dira han eta hemen: hain zuzen ere, odola kuleroetan behera hasten zaigunean gaizki bagaude lanera ez joateko eskubidea izatearekin. Zuen jarrerak eman behar lizueke gure odolak ematen dizuen adinako nazka.


HIZKUNTZA PROIEKTUA | Azpeitiko Ikastola\nHizkuntza Proiektua ikastolan lantzen diren hizkuntzen ikaskuntza-irakaskuntzari eta erabilerari dagozkien alderdiak biltzen dituen eta haien trataerari koherentzia ematen dion egitasmoa da. Egitasmo integrala da, eta Ikastolaren eremu guztietan -- ikaskuntza-irakaskuntzan, eskola-komunitatearen harremanetan, eta Ikastola txertatuta dagoen gizarte hurbilekiko harremanetan—eragiten du.\nIkastolen Hizkuntza Proiektuaren helburua euskaran eta euskalduntasunean ardazten den eleaniztasuna garatzea da.\nIkastolak formazio euskalduna eman nahi die ikasleei, euskara ongi menderatuz, eta euskararen eta euskal kulturaren transmisio, garapen eta indartzearekin konpromisoa hartuz. Gauzak horrela, Ikastolak euskal hiztunak hezi nahi ditu, etengabe eraginez euskararekiko motibazioan eta harekiko jarrera baikorrean.\nIkastolak, Hezkuntzaren eta Hizkuntz Proiektuaren ardatza euskara duela, pertsona euskaldun eleaniztunak hezi nahi ditu, beste hizkuntzen beharrezko ezagutza eta erabilera erdiestea bideratuz. Hots, bertako hizkuntza propioaz eta ukipen-hizkuntzez gain (gaztelania eta frantsesa), nazioarteko harremanetan nagusi den hizkuntza maila onean erabiltzea lortu nahi du; era berean, Estatuko beste hizkuntza ofizialean komunikatzeko oinarrizko maila garatzea du helburu.\nHalaber, Ikastolak euskaraz gauzatu nahi du bere hezkuntza komunitatearen barne-bizitza; euskararen eta euskal kulturaren transmisioa, garapena eta zabalkundea ziurtatu nahi ditu mota guztietako harremanetan eta horretarako sortutako bitartekoetan.\nEuskararen indarberritzeari dagokionez, Ikastolak euskararen normalizazio-prozesuan eragile izan nahi du txertatuta dagoen komunitatean. Hartara, bestelako gizarte eragileekin zein askotariko instituzioekin lankidetzan jarduteko borondatea du.\nHausnarketa eta plan estrategikoa - Hizkuntz proiektua\nEuskararen erabilera bermatu eta kalitatea hobetzeko asmoarekin, Ikasturtean zehar 3 proiektu garatuko dira, EUSKARA ARDATZ HARTUTA ETA IKASTOLAKO PARTAIDE GUZTIAK BILDUKO DITUZTENAK.


�Ubera gorriak�: Ofelia eta Virginia Woolf elkartuta, izotzez osatutako erreka batean - GARA\n�Ubera gorriak�: Ofelia eta Virginia Woolf elkartuta, izotzez osatutako erreka batean\nShakespeare emakumea izan balitz zer gertatuko zen agertuko du Kabiak. Borobil Teatroa talde jaioberriak, aldiz, Ali Babaren ipuin ezaguna bertze modu batean kontatuko die haur eta gurasoei, hiru aktore eta alfonbra soil batzuekin 40 lapurrak ikusaraziz. Anakrusak denbora sentitzeko moduak erakutsiko ditu, Olatz de Andresek etorkizunean gorputzak nolakoak izanen diren irudikatu, eta Tanttakak hiriko bakardadeen komiki bat marraztu.\nGaitzerdi Teatroren ikerkuntzarako guneak, Kabiak, «Ubera gorriak-Rojo al agua» lana antzeztuko du astelehenean, dFeriaren lehenbiziko egunean; 16.15ean Intxaurrondo kultur etxean. Izotzez (benetako hormaz) osatutako erreka batean hasten da istorioa, bertan itota hiltzea erabaki baitzuten obrako protagonistek, Ofelia Shakespeareren pertsonaiak eta Virginia Woolf idazle ingelesak. Biek zuten idazteko sekulako pasioa, lehendabizikoak Hamletekin zuen maitasunari bizirik eusteko eta bigarrenak, ez hondoratzeko.\n«Bien istorioak batzeko era da berritasuna», adierazi zuen Juana Lor aktoreak. Steven Berkoff-en «Ofeliaren amodio-bizitza sekretua» eta Josu Monteroren jatorrizko testu bat, Woolfen bizitzaren azkeneko hilabeteak kontatzen dituena, elkartzen dituzte, galdera batzuei erantzun nahian: Zer gertatuko zen Shakespeare emakumea izan balitz? Zer gertatuko litzateke Ofeliaren drama Woolfek idatziko balu?\nAsteartean, Lugaritz kultur etxean, haurrentzako egitarauari emanen diote hasiera, Borobil Teatroa konpainia berriaren lehendabiziko antzezlanarekin. «Kutsidazu bidea, Ixabel», «Xabinator» edo «Xomorroak» zuzendu dituen Anartz Zuazuak sortu du talde hori eta «Ali Baba eta 40 lapurrak» izanen da euren aurkezpen-lana. «Niretzat amets bat egia bihurtzea da», aitortu zuen Zuazuak. Krisi garaiotan gauza txiki batekin hasi nahi izan dutela azaldu zuen. Baina istorioa handia da eta era berezian kontatzen dute; hiru aktore -Asier Sota, Julen Vega eta Zuazua bera- eta zenbait alfonbra dira elementu bakarrak, baina magiarekin, gurasoen eta umeen irudimena martxan jarriz, denda, kaleak, zaldiak, kobazuloa... eta 40 lapurrak irudikatzea lortzen dute.\nEgun berean, 11.30ean Intxaurrondon, «Privolva» dantza ikuskizuna eginen dute Olatz de Andresek, Isaac Erdoizak eta Pilar Andresek. Privolvak ilargiaren bertze aldea erran nahi du, lurretik inoiz ikusi ezin duguna. J.L. Godarden «Alphaville» filmetik abiatuta, zinemako elementuak agertokira eramaten dituzte, eta ukitu futurista eta retroarekin, etorkizunean gorputzak nolakoak izanen diren azaltzen dute; gero eta antzekoagoak eta bata bertzearen menpekoak.\nAnartz Zuazuak talde berria sortu du, Borobil izenekoa, jendea antzerkira erakartzeko asmoz. Kalitatezko obrak eskaintzea du helburu, komertzialak izan arren.\n«Ipar haizearen kontra» txalotua eta «Tempus,-i» lengoaia nahasketa\n«Ipar haizearen kontra» antzeztu eta hurrengo egunean, emakume bat gainera etorri, eta hala adierazi omen zion Joseba Apaolaza aktoreari, sekulako grinaz: «Ikaragarri gustatu zitzaidan! Gauza bera gertatu zitzaidan, baina nik aurrera egin nuen!». Daniel Glattauerren best-sellerraren egokitzapena, Tanttakak egina eta Fernando Bernuesek zuzendua, hagitz harrera ona izaten ari da, eta Victoria Eugenian, asteartean 20.00etan, eginen duten emanaldia urrats bat gehiago izanen da. 13.00etan, Gazteszenan, Anakrusak «Tempus,-i» eskainiko du. Musika, dantza eta antzerkia nahasten dituzte Noemi Vianak, Eneko Gilek eta Iñigo Ortegak, idazle baten gorabeherek gidatutako istorioan. M. I.


Hondakin nuklearrak birziklatzean sortutako gas erradioaktiboak harrapatzen ditu material berri batek - ZientziaEus\n2016/06/16 Galarraga Aiestaran, Ana - Elhuyar Zientzia Iturria: Elhuyar aldizkaria\nSBMOF-1 izeneko materialaren egitura. Gas erradioaktiboak egituraren poroetan harrapatuta geratzen dira, bata bestetik bereizita. Arg. Berend Smit/EPFL/Kaliforniako Unibertsitatea.\nAurrerapauso garrantzitsutzat jo dute, erregai nuklearra birziklatzean askatutako gasak harrapatzeko orain arte erabiltzen zen teknologiak oso tenperatura baxuak behar baitzituen, eta, beraz, oso da garestia. Gainera, leherketak eragiteko arriskua ere bazuen. Aldiz, orain garatu duten materialari esker, prozesua asko merkatu da, eta segurua eta eraginkorra da.\nMaterial hori lortzeko, 125.000 egitura probatu dituzte, eredu informatikoak erabilita. Ez zuten erronka makala, askatzen diren gasak bereizteko gai izan behar baitzuen. Hain zuzen, gas horien arteko garrantzitsu eta arriskutsuenen artean, xenona eta kriptona daude, eta bereizita bildu behar ziren, xenonak erabilera komertziala duelako. Bestalde, xenonak kriptonak baino askoz ere erdibizitza laburragoa du (hilabete, urte baten aldean).\nAzkenean, lortu dute bilatzen zuten materiala. SBMOF-1 deitu diote, eta beste poluitzaile batzuk (karbono dioxidoa, adibidez) xurgatzeko erabiltzen diren materialen antzekoa da. MOFak material porotsuak dira, eta poroen artean harrapatzen dituzte gasak. Bada, SBMOF-1aren egitura aproposa da xenona eta kriptona bereizita harrapatzeko, giro-tenperaturan.Ikertzaileen esanean, horren bidez, zentral nuklearretako uranioa eta plutonioa berriro erabiltzeko prozesua merkatzea eta segurua bihurtzea lortu dute.\nBiltegi erradioaktiboak Espainian\nHondakin erradioaktiboa gordetzeko material berria\nXenona, ez hain noblea


Kepa Junkera izango da protagonista 'Berpiztu' dokumentalean - bizkaie.biz\nBizkaie! 2022-06-23 09:42 Zinemea\nMusikariaren ondarea berrikusi eta gaur egun sortzen dabilena erakutsiko dau Fermin Aiok.\nKepa Junkera, 'Berpiztu' dokumentalean | Ikusi handiago | Argazki originala\n2018ko abendutik oholtzatik kanpo dabil Kepa Junkera musikari bilbotarra, iktus batek bere ibilbidea eten ebalako. Horrek ez dau esan nahi, baina, Junkerak musikea alboratu dauenik, ikertzen eta sortzen segitzen dau, urte biko errehabilitazino gogorraren ostean barriro bere talentua erabilteko modua dauen ezkero. Fermin Aio zuzendariak, beraz, Kepa Junkeragana jo dau, eta Berpiztu (Barton Films) dokumental luzea aurkeztuko dau laster.\nKepa Junkeraren ondarea berreskuratzeko ahalegin honetan, musikariaren eta haren familiaren laguntzinoa izan dau Aiok. Oliene baserrira joan zan dokumentalaren zuzendaria, eta hango armairu batean topau eben artxibo dotorea erabili dau, besteak beste.\nBestetik, Kepa Junkeragaz lan egin daben artista ugariren lekukotzak be batu ditu Aiok. Mundu osoan ibili da zuzendaria, Junkerak be kontinente guztietan topau zitualako bidelagunak. Esate baterako, Ara Malikian, Santiago Auseron, Pablo Milanes, Pedro Guerra, Estrella Morente, Dulce Pontes, Joseba Tapia, Ibon Koteron, Motriku eta Sorgiñak entzungo doguz dokumentalean berbetan.\nJunkeraren ibilbide oparoa berrikusiko dau Aiok film luze honetan, urteetako lanari gaur egungo begiakaz begiratuta. Baina musikaria orain zertan dabilen be kontauko deusku. Izan be, Aioren esanetan, beti ezaugarri izan dauen erupzinoan sartzear dagoan sumendiaren indar horri eusten deutso oraindino. Errehabilitazinoaren momenturik txarrenak pasauta, proiektu barriak sortzen hasi da barriro.\nEgunero-egunero egiten dauen ahalegina eta bere ondare oparoari eusteko burrukea be erakutsiko ditu dokumentalak. Birgaitze prozesuan, bere ondarea ordenatzeko ahaleginean eta barriro presente izateko saiakeran transmitiduten dauen emozinoa atzemotea izan da Aioren helburuetako bat. Ondare musikalaz ez eze, osasunaz be berba egiten dau Berpiztu-k.\nDokumentala udagoienean aurkeztea da Barton Films etxearen aurreikuspena. Ganera, Aioren filmagaz batera, liburu bat be argitaratuko dabe, hori be Berpiztu izenburuduna.\nKepa Junkerak agertokitik urten eban Ganten, Belgikan, 2018ko abenduaren 5ean. Desagertu egin zan, akordeoia joteari itxi eutsan. Albisteek iktus bati buruz berba egiten eben, larrialdietako ospitaleratze bati buruz, osatze-prozesuari buruz eta, ondoren, ezer ez. Euskal artistak euskal trikitia eta herri musikea maila gorenera igon zituan, 30 disko baino gehiago argitaratuz eta 100 kolaborazino baino gehiago eginez, 40 urteko ibilbidean zehar. Autore autodidaktea, euskal musikaririk nazinoartekoena bihurtu zana eta mundu osoko artistak euskeraz abestera gonbidatu zituana, arrastorik itxi barik desagertu zan.\nOndoren, urte biko errehabilitazino-saioak heldu ziran, gorputzaren mobikortasuna berreskuratzeko, berba egiten ikasteko, eskuak mobgitzeko, jateko, bizitzen jarraitzeko. Kepak bizitzen jarraitzen dauelako, sortzen jarraitzen dauelako, arteagaz hunkitzen, musikeagaz, poesiagaz, pintureagaz, argazkigintzeagaz.\nDokumental honek zizarra horren kontakizuna jasoten dau.


Irekia Eusko Jaurlaritza - Gobierno Vasco :: Beatriz Artolazabal: “Eusko Jaurlaritzak 65 milioi euro inguru bideratuko ditu seme-alabak dituzten familiei laguntzeko eta familia- eta lan-bizitza uztartzeko laguntzetara”\nBeatriz Artolazabal: “Eusko Jaurlaritzak 65…\nBeatriz Artolazabal: “Eusko Jaurlaritzak 65 milioi euro inguru bideratuko ditu seme-alabak dituzten familiei laguntzeko eta familia- eta lan-bizitza uztartzeko laguntzetara”\n<img src="https://www.irekia.euskadi.eus/uploads/cover_photos/44402/original/07_03_18_Artolazabal__junto_a_los_viceconsejeros_Muro_y_Amilibia.jpg" style="max-width:100%" alt="" />\nSailburuak aurrekontua igo egin dela nabarmendu du, “erakusten duena Gobernuak familiei babesa eta laguntza emateko egiten duen apustua”\nEnpleguko eta Gizarte Politiketako Sailak aurten 65 milioi euro inguru bideratuko ditu seme-alabak dituzten familiei laguntzeko eta familia- eta lan-bizitza uztartzeko kontziliaziorako laguntzetara. Aste honetan izan den Gobernu Kontseiluak horrela onartu du, Beatriz Artolazabal enpleguko eta Gizarte Politiketako Sailburuak proposatu ondoren. Zehazki, Jaurlaritzak 29.007.850 milioi euroko partida bat onetsi du seme-alabak dituzten familiei laguntzeko programa finantzatzeko eta beste 34.985.774 euro bideratuko ditu 2018an familia- eta lan-bizitza uztartzeko laguntza ekonomikoak finantzatzera.\nArtolazabal Sailburuak azaldu duenez, 2017 ekitaldiaren aldean aurrekontu hauek hazi egin dira, “eta horrek erakusten du Gobernuak euskal familiei babesa eta laguntza emateko egiten duen apustua”.\nSeme-alabak dituzten familiei laguntzeko\nZehazki, seme-alabak dituzten familiei laguntzeko programa finantzatzeko partida milioi eta erdi euroan hazi da. Programak hiru jarduketa-ildo ditu: kargura dagoen seme-alaba bakoitzeko laguntza ekonomikoak, erditzeagatiko edo adopzio nazional anizkoitzagatiko laguntza ekonomikoak eta nazioarteko adopzioagatiko laguntza ekonomikoak.\nProgramak honako hauen inguruko egoerak diruz laguntzen ditu: jaiotza, adopzioa, adopzio aurreko bizikidetzarako babes ordezkaritza (2015ean haur eta nerabeei babesa emateko sistema aldatu aurretik, adopzio aurreko harrera esaten zitzaion), hemezortzi urtetik beherako adingabearen gaineko tutoretza eta 2018ko urtarrilaren 1ean familia-unitateko kide diren seme-alabak mantentzea.\nKargura dagoen seme edo alaba bakoitzeko laguntzak 400, 500 edo 900 euro dira, familia-unitatearen errenta estandarizatuaren arabera. Zenbateko horiek bikoiztu egingo dira, baldin eta laguntzaren helburu den semeak edo alabak % 33ko edo gehiagoko desgaitasuna edo mendekotasun-egoera aitortuta badu.\nErditzeagatiko edo adopzio nazional anizkoitzagatiko laguntzak ordainketa bakarrean egingo dira, eta zenbatekoa aldi berean jaiotako edo adoptatutako umeen araberakoa izango da, bai eta familia-unitatearen errenta estandarizatuaren araberakoa ere. Nazioarteko adopzio anizkoitzaren antzekoak dira adopzio aurreko bizikidetzarako zaintzaren ordezkaritza eta, aldi berean eta prozedura bakarrean, adingabe birengan edo gehiagorengan eragiten duen tutoretza.\nAzkenik, nazioarteko adopzio sinpleagatiko edo anizkoitzagatiko laguntzak ordainketa bakarrean emango dira, eta horien zenbatekoa aldi berean adoptatutako umeen araberakoa eta familia-unitatearen errenta estandarizatuaren araberakoa izango da.\nAzken bi laguntza mota horiek kargurako semeari edo alabari dagozkionei gehitzen zaizkio. (I. Familia Plana), Eusko Jaurlaritzaren ildo estrategiko gisa, familia ororen oinarrizko eskubideetako bat babesteko: nahi beste seme-alaba izatea.\nBeste 34.985.774 euro bideratuko dira familia- eta lan-bizitza uztartzeko laguntza ekonomikoak finantzatzera. Zehazki, eszedentzia-egoeran edo lanaldi-murrizketan dauden langileei bideratutako laguntzak dira, seme-alabak zain ditzaten; eszedentzia-egoeran edo lanaldi-murrizketan dauden langileei bideratutako laguntzak, mendekotasun-egoeran edo osasun-egoera oso larrian dauden familiartekoak zaintzeko; eta seme edo alaba adingabeak zaintzeko langileak kontratatzeko laguntzak.\n2018an, Enplegu eta Gizarte Politiketako Sailak 35 milioi euroko aurrekontua izango du, laguntza horiei aurre egiteko: 32.710.674 euro, eszedentzia-egoeran edo lanaldi-murrizketan dauden langileei bideratutako laguntzak, seme-alabak zain ditzaten; 1.875.100 euro, eszedentzia-egoeran edo lanaldi-murrizketan dauden langileei bideratutako laguntzak, mendekotasun-egoeran edo osasun-egoera oso larrian dauden familiartekoak zaintzeko; eta 400.000 euro, seme edo alaba adingabeak zaintzeko langileak kontratatzeko laguntzak.\nEkainaren 29ko 177/2010 Dekretuaren (Familia eta lana bateragarri egiteko laguntzei buruzkoa, martxoaren 17ko 31/2015 Dekretuak aldatu duena) 1. artikuluko a), b) eta d) letretan aurreikusitako diru-laguntza lerroak dira.\nArtolazabal_ayudas_cas.MP3 behera kargatu (600 KB)\nArtolazabal_eus.MP3 behera kargatu (400 KB)\n07_03_18_Artolazabal__junto... 2 MB (jpg)\nEusko Jaurlaritzak 35 milioi euro bideratuko ditu lan- eta familia-bizitza uztartzeko laguntzetara, eta familiek 2018an baino % 5 gehiago jasoko dute (Gobernu Bilera 2019-04-2016)\nBeatriz Artolazabal: “Familiaren Nazioarteko Eguna ospatzeko, politika publikoei tresna baliotsua ekarri diegu: Familiari Laguntzeko Erakundeen arteko IV. Plana”\nLanbidek 1,7 euro bideratu ditu familia- eta lan-bizitza uztartzeko bide ematen duten enpresentzako laguntzetara (Gobernu Bilera 2019-02-26)\nEusko Jaurlaritzaren Enplegu eta Gizarte Politiketako Sailak langabezia eta pobrezia tasak jaitsi, %10era eta %20; gazteen aldeko apustua egin eta familiaren aldeko politikak sustatu nahi ditu nahi ditu\nAGINDUA, 2019ko apirilaren 17koa, Enpleguko eta Gizarte Politiketako sailburuarena, zeinaren bidez ezagutzera ematen baitira familia eta lana bateragarri egiteko laguntzei buruzko ekainaren 29ko 177/2010 Dekretuaren (martxoaren 17ko 31/2015 Dekretuaren bidez…\nAGINDUA, 2017ko otsailaren 22koa, Enplegu eta Gizarte Politiketako sailburuarena, zeinaren bidez ezagutzera ematen baitira Familia eta lana bateragarri egiteko laguntzei buruzko ekainaren 29ko 177/2010 Dekretuaren (martxoaren 17ko 31/2015 Dekretuaren bidez…\nAGINDUA, 2018ko martxoaren 9koa, Enplegu eta Gizarte Politiketako sailburuarena, zeinaren bidez ezagutzera ematen baitira Familia eta lana bateragarri egiteko laguntzei buruzko ekainaren 29ko 177/2010 Dekretuaren (martxoaren 17ko 31/2015 Dekretuaren bidez…\nAGINDUA, 2019ko apirilaren 17koa, Enpleguko eta Gizarte Politiketako sailburuarena, seme-alabak dituzten familien onurarako dirulaguntzen aurrekontu-zuzkidurak jakinarazten dituena.\nAGINDUA, 2017ko martxoaren 8koa, Enpleguko eta Gizarte Politiketako sailburuarena, seme-alabak dituzten familien onurarako diru-laguntzen aurrekontu-zuzkidurak jakinarazten dituena.\nAGINDUA, 2018ko martxoaren 9koa, Enpleguko eta Gizarte Politiketako sailburuarena, seme-alabak dituzten familien onurarako diru-laguntzen aurrekontu-zuzkidurak jakinarazten dituena.\nAGINDUA, 2017ko uztailaren 27koa, Enplegu eta Gizarte Politiketako sailburuarena, zeinaren bidez jakinarazten baita eguneratu dela seme-alabak dituzten familien onurarako diru-laguntzak emateko 2017ko ekitaldiko aurrekontu-zuzkidura, martxoaren 17ko 30/2015…\nAGINDUA, 2016ko urtarrilaren 20koa, Enplegu eta Gizarte Politiketako sailburuarena, zeinaren bidez jakinarazten baita aurrekontuan zenbateko diru-hornidura dagoen Familia eta lana bateragarri egiteko laguntzei buruzko ekainaren 29ko 177/2010 Dekretuaren 1…


About: Chris Evert\nChristine Marie "Chris" Evert (Fort Lauderdale, Florida, 1954) estatubatuar tenis-jokalaria ohia da. Aita tenis-irakaslea zuen, eta oso gazterik hasi zen tenisean. Gaztaroan hasi zen ospea irabazten, eta munduko izar handien kontra jokatu eta garaipenak lortu zituen (Margaret Court, Virginia Wade, Billie Jean King). 1972an egin zen profesional, baina ordurako zenbait sari irabazita zegoen, besteak beste, Virginia Slims Masters saria (1971, 1972). 1974an banakako sariak irabazi zituen Wimbledon, Roland Garros eta Italiako irekian. 1975ean berriro irabazi zuen Roland Garros saria, eta lehenengoz Estatu Batuetako irekia. Hurrengo urtean Wimbledonen irabazle izan zen berriro, eta harrezkero behin eta berriro jarraitu zuen nazioarteko sari ospetsuenak irabazten: 5 bider Estatu Batuetako irekia,\nChristine Marie "Chris" Evert (Fort Lauderdale, Florida, 1954) estatubatuar tenis-jokalaria ohia da. Aita tenis-irakaslea zuen, eta oso gazterik hasi zen tenisean. Gaztaroan hasi zen ospea irabazten, eta munduko izar handien kontra jokatu eta garaipenak lortu zituen (Margaret Court, Virginia Wade, Billie Jean King). 1972an egin zen profesional, baina ordurako zenbait sari irabazita zegoen, besteak beste, Virginia Slims Masters saria (1971, 1972). 1974an banakako sariak irabazi zituen Wimbledon, Roland Garros eta Italiako irekian. 1975ean berriro irabazi zuen Roland Garros saria, eta lehenengoz Estatu Batuetako irekia. Hurrengo urtean Wimbledonen irabazle izan zen berriro, eta harrezkero behin eta berriro jarraitu zuen nazioarteko sari ospetsuenak irabazten: 5 bider Estatu Batuetako irekia, 5 bider Roland Garros, 2 Wimbledon eta beste 2 bider Australiako irekia. Orotara 157 titulu irabazi zituen banakako lehiaketetan, eta munduko tenis-jokalaririk handiena izan zen 1970eko hamarraldiaren amaieran eta 1980koaren hasierako urteetan. 1989an utzi zuen tenis profesionala, baina bere karrerak iraun zuen urteetan munduko hiru jokalari onenen artean egon zen beti. Orain arte izan diren emakumezko tenis-jokalari guztien artean, berak osatu du ibilbiderik bikainena, bere arerio izandako Martina Navratilovaren atzetik. (eu)\nChristine Marie "Chris" Evert (Fort Lauderdale, Florida, 1954) estatubatuar tenis-jokalaria ohia da. Aita tenis-irakaslea zuen, eta oso gazterik hasi zen tenisean. Gaztaroan hasi zen ospea irabazten, eta munduko izar handien kontra jokatu eta garaipenak lortu zituen (Margaret Court, Virginia Wade, Billie Jean King). 1972an egin zen profesional, baina ordurako zenbait sari irabazita zegoen, besteak beste, Virginia Slims Masters saria (1971, 1972). 1974an banakako sariak irabazi zituen Wimbledon, Roland Garros eta Italiako irekian. 1975ean berriro irabazi zuen Roland Garros saria, eta lehenengoz Estatu Batuetako irekia. Hurrengo urtean Wimbledonen irabazle izan zen berriro, eta harrezkero behin eta berriro jarraitu zuen nazioarteko sari ospetsuenak irabazten: 5 bider Estatu Batuetako irekia, (eu)\nChris Evert (eu)


Mugikorra izateko gutxieneko adina: 16 urte | EIBZko liburutegia\n16 urte ez da gaur egun lehen mugikorra izateko adina. Gurasoek 10-12 urterekin erosten dietela dio adituak, eta 8-9 urterekin mugikorra duten haurrak ikustea ere ez da ezohikoa. Hala, gaztetxotatik apustuei, indarkeriari edota pornografiari lotutako edukietara sarbide librea eta kontrolik gabea dute. “9-10 urterekin hasten dira pornoa ikusten, eta menpekotasunei aurre egiteko gure zentrora datozen gazteek aurretik porno oso gogorra kontsumitu dute”. Arazoa da, pornografia informazio-iturri bakarradutela maiz, irudi horien filtroa egingo dienik gabe, bestelako sexu heziketarik jaso gabe.


Plankton - Wikipedia, entziklopedia askea.\nPlanktona itsasoetako nahiz ibai eta aintziretako uretan igeri bizi diren organismo txikien multzoa da. Organismo horiek txikiak izaten dira; animalia, landareak, algak edo bakterioak dira. Planktonak garrantzi handia du, uretako janari katearen lehenengo maila baita.\nPlanktona uretako azalean edo goialdean egon ohi da, eta hortik 100 metrotako sakontasunera, asko jota. Bi multzo handitan sailkatu ohi da, bere autotrofismo edo heterotrofismoaren arabera: fitoplanktona plankton autotrofoa da, landare-planktona, fotosintesia egiten duena. Zooplanktona, aldiz, heterotrofoa da, eta animalia txikiez osaturiko planktona izaten da.\nPlanktona osatzen duten bizidunak eskuarki mikroskopikoak dira. Planktonean irauten duten denboraren arabera holoplankton-ez mintzatzen da (haien bizitza osoan planktonean daudenak; esaterako, diatomeak) ala meroplankton-ez (haien bizitzaren ziklo batean besterik ez daude planktonean; krustazeo edo ekinodermoen hainbat larba, adibidez).\nPlanktonaren garrantzi ekologikoa egundokoa da. Ur-inguruneetako kate trofikoa planktonarekin hasten da, eta planeta osoaren ekoizpen primarioa (materia organikoaren sintesia), hein handi batean -erdia baino gehiago- fitoplanktonek burutzen du\nAzken aldaketa 2 urtarrila 2020(e)an, 13:56(e)tan


New York-ek Apple ikertuko du "Facetime" aplikazioaren ondorioz - Diario de Noticias de Navarra\npribatutasuna ustez urratzeagatik\nNew York-ek Apple ikertuko du "Facetime" aplikazioaren ondorioz\ndeia 08.02.2020 | 17:08\nFotografía en la que aparece el icono de la aplicación FaceTime EFE\nFotografía en la que aparece el icono de la aplicación FaceTime\nBILBO. Andrew Cuomok, New Yorkeko gobernadoreak, eta Letitia Jamesek, estatuko fiskal nagusiaK, adierazi zuten Apple ikertuko dutela pribatutasuna ustez urratzeagatik, "Facetime" bideo-deien aplikazioan.\n"Neoyork-ek merezi dute jakitea zure telefonoak seguruak direla eta ezin direla bere aurka erabili", adierazi zuen Cuomok jakinarazpen batean. Aplikazioak aukera ematen die erabiltzaileei harremanetan jarri nahi duten pertsonaren audioa eta bideoa jasotzeko, deia onartu aurretik.\nGobernadoreak kontsumitzailearen eskubideei lotutako gai seriotzat jo zuen Apple-ren epaia, eta Kontsumitzailea Babesteko Dibisioari "edozein modutan" laguntza emateko eskatu zion.\nBien bitartean, James jaunak esan zuen "Facetime"ren akatsa "mehatxu larria dela milioika New Yorkeko milioika milioi segurtasun eta pribatutasunarentzat, urte hauetan Apple eta bere produktuetan konfiantza jarri baitute".\nIragarri zuen New Yorkeko Fiskaltzak ikerketa zehatz bat egingo duela egoera horren aurrean, eta Estatuko legeen arabera ebaluatuko dituela bere ekintzak.\n"New Yorkeko hiritarrek ez lukete hautatu behar beren komunikazio pribatuen eta pribatutasunerako eskubidearen artean", esan zuen Jamesek.\nIkerketaren atal gisa, Kontsumitzailea Babesteko Dibisioak telefono zenbaki bat jarri du jendearen eskura, "Facetime"-ren akats hau izan zuten uneen berri emateko.\nOharraren arabera, informazio batzuek adierazten dute aplikazioaren birusa jakinarazi zela, harik eta komunikabideetan jakinarazi baino astebete lehenago, eta konpainiak desaktibatzea erabaki zuela, dagozkion konponketetan lan egiteko.\nJoan den astelehenean, Cuomok, "oso kezkatuta" zegoela esan zuen, akatsa helburu moraletarako nola erabil zitekeen adierazteko alerta bat eman zuen. Tokiko komunikabideen arabera IOS 12.1 edo ondorengo sistema eragilea erabiltzen duten gailuei eragiten diena.


Aparkaleku erreserba, oinezkoen gunera sarrera, kale-itxiera, lehentasunik gabeko bideetan zirkulatu edo antzeko beharretarako baimenak eskatzeko\nAztertu eskaturikoa posible den. Ezezko kasuan, interesatuari jakinarazi.\nGutxienez 48 orduko aurrerapenarekin egin behar da.\nEzezkorik eman ezean, onartutzat emango da eskera.\nBaimendutako ibilgailuak, ibilgailuaren aurrekaldean, garbi ikus daitekeen lekuan, aurrez egin duen eskaeraren atzeko aldea jarri behar dute bistan.\nOrdenantza fiskalaren araberako tasak kobratzeko proposamena prestatu eta errentetara bidali.


Bide berdeak: 120 ibilbide, naturaz oinez edo bizikletaz ibiltzeko eta gozatzeko | Consumer\nTrenbide zaharrak igarotzen ziren bideak aire garbia arnasteko eta uda aglomeraziorik gabe gozatzeko aukera interesgarritzat jotzen dira.\nEgilea: Egilea E. Sanchez\nUda hau oso desberdina izaten ari da covid-19 delakoagatik, eta, horregatik, herritar askok planak bilatzen dituzte egun horiek apeu batekin pasatzeko: aire freskoa aglomeraziorik gabe gozatzea. Trenbide zaharrak zeharkatzea aukera osasungarria, segurua eta jasangarria da. Horixe eskaintzen dute gure herrialdea zeharkatzen duten bide berdeen 3.000 kilometroek. Oinezkoak eta txirrindulariak, helduak, haurrak eta ezgaitasunak dituzten pertsonak, denak ondo hartuak zarete. Ezagutu gehiago turismo mota horri buruz, eta zer hartu behar duzun kontuan hurrengo hilabeteetan bidaiatzen baduzu. Haurrekin edozein ibilbide egitera animatzen bazara ere, aholku batzuk emango dizkizugu.\nZer da Bide Berdea?\nTrenbide Berdea antzinako trenbide-azpiegituren gainetik igarotzen den ibilbidea da, eta beste bide batzuetatik bereizten da, jatorriaren, trenari lotutakoaren eta irisgarritasunaren arabera. Espainian ia 2.900 kilometro egiten dituzten bidezidor horiek guztiak egokitu egin dira oinez, bizikletaz edo patinez ibiltzeko helduek eta haurrek, eta ezgaitasuna duten pertsonek haietaz gozatzeko.\nGaur egun, 120 bide berde daude gure herrialdean. Garai hartako Herri Lan, Garraio eta Ingurumen Ministerioak indarberritzen hasi ziren 1993an. Lan horretan, gaur egun, Nekazaritza, Arrantza eta Elikadura Ministerioak parte hartzen du, azpiegituretan inbertitzaile nagusia baita, baina baita Adif, gobernu autonomikoak, foru-aldundiak eta udalak, eta txirrindulari-taldeak, talde ekologistak eta herritar-taldeak ere.\nBide Berdeen webgunean, eskura dauden ibilbide guztien xehetasunak kontsulta daitezke, ia autonomia-erkidego guztietan banatuta. Ibilbide bakoitzean, luzera, azalera mota, azpiegiturak, gorabehera geografikoak edo bidexkan edo ibilbidearen historian banatutako ondare kulturala zehazten dituen zerrenda bat dago. Bide Berdeak eta Natura 2000 Sarea aplikazio mugikorra (Android-entzat), ibilbideetako edozein puntu geolokalizatzen duena, eta YouTube Vive la vía kanala ere tresna onak dira bata edo bestea aukeratzeko. Gustu guztietarako daude: mendirako, lautadarako, kostarako, barrualderako, basorako, landazabalerako, mediterraneorako, atlantikorako… “Zerbait badute, magia eta naturaren konbinazioa da”, dio Arantxa Hernándezek, Espainiako Trenbideen Fundazioko Bide Berdeen arloko buruak (FFE), 1994an marka erregistratu zuen erakundeak.\nHamar txango bide berdeetan egiteko\nBide berdeak aldi berean\n19. cobidak orain arte bezala aldatu duenez turismoa, bide eder hauek aire garbia arnasteko eta uda aglomeraziorik gabe gozatzeko aukera interesgarritzat jotzen dira. 1. fasetik baimenduta dago, baina betiere osasun-agintariek ezarritako neurriak errespetatuz eta segurtasun-tartea gordez. Bizikleta baten eta oinezko baten artean, adibidez, 10 metro uztea gomendatzen da; bi txirrindularien artean, 20.\n“Litekeena da uztailean eta abuztuan ohikoa baino jende gehiago etortzea, barne-, landa- eta hurbileko turismoaren hazkunde-aurreikuspenak direla eta”, Hernández abentura. Haren arabera, segurtasuna bermatuta dago, erabilera-dentsitate txikiko espazioak baitira, “batez ere Espainia hustuan daudenak”. Hala ere, erantzukizun indibiduala eta kolektiboa eskatzen du. “Osasun-krisiaren ondoren bide horiek aurkitzera ausartzea, alternatiba zentzuzkoa izateaz gain, konfinamenduaren ondoriozko naturaren galera arintzeko eta zeharkatzen dituzten eremuetako tokiko ekonomiari laguntzeko modua ere bada”, adierazi du.\nZer eraman bizikletan eta motxilan bide berde batean\nEdozein bizikleta egokia da bidezidor horietan ibiltzeko, baina, bere ergonomiagatik, gomendagarriagoak dira paseokoak. Taldeari dagokionez, honako hauen mende egongo da: egun bateko edo gehiagoko txangoa egin behar den, laguntza-auto bat eraman behar den, alforja bat edo bikepacking modalitatea erabili behar den, hau da, ekipajea ahalik eta gutxien erabili behar den eta bizikletan eraman behar den (eskulekua, jarlekuko tiketa, koadroa…), alforja edo parrillarik egokitu gabe.\n“Ura, janari-apur bat, eguzki-babesa, arropa eta oinetako erosoak eta ziztadak konpontzeko kita eramateaz gain, ezin dira inoiz falta bizikletako aurreko linternak eta argiak”, gogoratu du Hernándezek. “Bide berdeetan tunelak daude, eta gehienak argiztatuta egon arren, ilun batzuk egon daitezke instalazioko akatsen edo ekintza bandalikoen ondorioz; beraz, inoiz ez dago ondo prestatuta joatea”, esan du. Komeni da eskularruak eta kaskoa eramatea —batez ere adingabeentzat eta gutxien dabiltzanentzat—, baita mugikorra edo argazki-kamera eta prismatiko onak ere. Ustekabez beteta dago bidea.\nBide berdeak: haurrekin ibiltzeko aholkuak\nOro har, ibilbideak errazak, irisgarriak eta seguruak dira, eta, beraz, ezin hobeak adingabeentzat. Malda maximoak % 3-4 inguruko desnibela izaten du, baina haurrekin badoa, agian ideia ona izan daiteke beheranzko bidea aukeratzea. Dena den, dena adingabeen adinaren eta pedalei eragiten ohituta daudenen araberakoa izango da. Zer gehiago hartu behar dugu kontuan?\n— Familiarekin irteten denean, Bide Berdeetatik helburu zehatzik gabe joatea gomendatzen dute, haurrak bidean aurkitzen duten gauza bakoitzarekin entretenituko baitira ziurrenik. “Merezi du bidea beren erritmoan gozatzen uztea. Hobe izpiritu lasaiarekin joatea, eta ez kilometroak irenstea” dio Sharon Martínez de Eguilazek, Bide Berdeetakoak.\n— Beste pizgarri on bat, diotenez, trenbide estazio zaharrak berreskuratuta dituen ibilbide bat aukeratzea izan daiteke, “geldialdi bat egiteko, zerbait hartzeko eta haurrei tren zaharrekin amets egiten uzteko”.\n— Trazaduretan ohikoa da familiak sillitak edo orgatxoak erabiliz ikustea, haur txikiak garraiatzeko. Baita trailgator gisako sistemak ere, haurren bizikletak neke kasuetan helduen bizikleta batekin atoian eramateko aukera ematen dutenak. Guztiak daude baimenduta.\nbide berdeak bizikleta


Los objetos nos llaman « ALUA MUNDUA!\nzabaldubildudel.icio.us\tIstorio hau 2008 Abendua 10 egunean 9:52 pm-etan argitaratua eta Liburuak ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.\n4 Responses to “Los objetos nos llaman”\nXL(e)k dio:\t12:13 pm(e)tik Abendua 11, 2008\t“No mires debajo de la cama” (1999) hain iruditu zitzaidan lotsagarria ezin izan dudala ordutik Millasen beste ezer irakurri. Ziur naiz gauza onak izango dituela (zuk aipatzen dituzun liburuak, adibidez), baina eleberri hark bere beste ezer irakurtzeko gogorik gabe utzi ninduen. Benetan, ez dakit zerbait txarragorik irakurri dudan. Don DeLilloren eleberri sasi-postmodernoren bat agian?\nBeninoedobenito(e)k dio:\t10:47 pm(e)tik Abendua 12, 2008\tNahiko nuke bai urtero “White noise” bezalako nobelatzarrak publikatuko balira.\nXL(e)k dio:\t3:32 am(e)tik Abendua 13, 2008\tBeninoedobenito: zuretzat (eta Harold Bloomentzat) White Noise, Mao II, Underworld eta bestelakoak. Pertsonaiak martzianoak diruditen eleberri galantak. Intelectually shallow entzun nion norbaiti, baina unbearable esango nuke. Agian Libra, baina agian soilik.\nME(e)k dio:\t7:29 pm(e)tik Urtarrila 7, 2009\tBa niretzat “White noise / Ruido de fondo” oso ona, “Submundo” ere bai, “Mao II” ona eta “Libra” bikaina. Bistan da, ordea, Delillo-zale amorratua naizela. Nahiago nituzke nik ere halako nobelak gurean. Azkena, “Salto al vacio”, zenbait kritikarik oso maila onean jarri duena, ez zait hainbeste gustatu.


Zorionak eta eguberri on - Xabier Kintana / euskaltzaina - - Hiruka.eus\nUkberri 2003-12-14 21:33\nGabon jaiak hurbiltzean gure kaleetan maiz ikus daitezke goiko hitz horiek, jendeari bizimodu hobea opatzeko asmoz. Pertsona batzuek, ordea, ez dute jakingo euskal hitz horien jatorria, eta, jadanik gauden giroari ondo dagokionez, lerro hauetan berba horiek nondik heldu diren azaltzen ahaleginduko naiz.\nEtorkizuna nolakoa izango den asmatu nahi izatea ez da oraingo kontua eta astrologoak, aztiak, pitonisak eta antzekoak oso aspaldikoak ditugu. Antzinako igarle horietako batzuk, etorkizuna jakiteko, hegaztiez baliatzen ziren, horien hegaldiak, kantuak edota, hilda gero, erraien kolorea interpretatuz. Erdaraz, oraindik ave edo pájaro de mal agüero esaten da augurio edo gertaera txarren bat iragartzen duten bele, hontz eta kantu beldurgarriko hegaztiak aipatzeko, edota pertsona ezkorrak, adierazteko.\nEuskaraz ere baditugu antzinako ohitura horren arrastoak. Hor ditugu, adibidez, zakur, zekor,zerri, zintzo moduko hitzak, beste euskalki batzuetan txakur, txekor, txerri eta txintxo aldaki bihozkor edo txikigarriak dituztenak. Beraz, hasierako z- maiz tx- bihurtzen dela kontuan izanda, erraz antzeman dezakegu zori berba zaharrak ere baduela beste kide ezagunagoa ere: txori, hain zuzen. Erdi Aroko dokumentu zaharretan behintzat Zoriburu goitizena ageri da, antza denez, argitasun handiegirik ez zuen lagun bat izendatzeko, horrek, zalantzarik gabe, gaurko txoriburu esan gura zuen eta.\nHortaz, zoriona, azken buruan, ‘txori ona’ izatea da, hau da, etorkizun atsegina iragartzen duen txoriren bat norbere alde izatea; zoritxarra, hots, ‘txori txarra’, bere kantu desegoki, hegalaldi oker edo errai-kolore nahasiengatik gauza txarrak iragartzen dituen txoria izatea den bezala.\nGogoan izan, txorien lekuan, astrologoek etorkizuna izarrekin iragartzen zutela, eta hortixek etorri dela euskarazko asturugaitz hitz zaharra ere, hau da, ‘astro txarra’ izatea, gaztelaniazko tener o haber nacido con mala estrella, eta desastrado eta desastre esaldiak bezalaxe, guztiak astro-izarrei buruzkoak, gaur horien etimologiaz konturatzen ez garen arren.\nEguberri hitzaren jatorria, era berean, antzinatean aurkitu behar dugu. Gauza jakina da orduko herriek urteko egunik luzeena, udaren hasiera markatzen zuena, eta laburrena, neguaren hasiera, ospatzen zituztela. Kristautasunak, ordea, paganoek egun berezi horiei zieten debozioa ikusita, data biak bereganatu zituen, kristau kutsua emanez. Horrela, Ekaineko egunik luzeena Done Joanes-en omenez ezarri zuen, suak egiteko ohitura pagano zaharra gorde arren.\nUrteko egunik laburrena, bestalde, urte berriaren jaiotzaren seinaletzat hartzen zen, hortik aurrera egunak luzatzen hasten direlako. Eguberri, beraz, ‘egun berri’ genuke. Bibliako testuek Jesus zein hilabetetan jaio zen inon esaten ez digutenez gero, Elizak, urte berriaren hasierako jaiak bereganatuz, hor Jesukristoren jaiotza ezartzea erabaki zuen, argiaren etorreraren sinbolo gisa, baina, euskaraz behintzat, Eguberri izenak ederto salatzen du jai hori lehenagokoa zela.\nJai pagano edo laikoak kristautzeko ohitura horrek oraintsura arte iraun du. Hortxe dugu, etsenplu jakina aipatzearren, Maiatzaren lehena, berez langileen nazioarteko eguna, Elizak geroago Done Josef langilea edo San Jose Obrero moduan bataiatua.


Blog Archives — Page 8 of 9 — Eibarko Urbat I.K.E.\nBai gizonezko taldeak (17-10 Fortunari) baita emakumezkoena ere (6-5 Oiassori) Euskal Herriko Kopako beraien final-zortzirenetako partiduak irabazi dituzte eta finalerdietarako sailkatu dira. Urbat Urkotronic (Urbat3H bertsioan), WP9802 talde iruindarrarekin batera, klub bakarrak dira bi kategorietan lortu dutenak.\nAsteburu honetan Orbean gertatu diren bi garaipen desberdin izan dira: gizonezko taldearentzako Fortunako hutsegite batzuk eragina izan duten moduan (bi aste barru, Ligan beste partidu bat izango da) izan den bezala emakumezkoentzako banakako kalitatea izan da adierazle nagusiena. Biak oso baliagarriak izan dira, sailkapena lortzeaz aparte, senior talde eibartarrak non hobetu behar duten ikusteko ere: gizonezkoek defentsaren sendotasunean eta emakumezkoek partidu erritmoan.\nBeste kategorietan, kadeteek Irunen lortutako garaipena aipatu beharra dago (7-10) eta, nahiz eta partidu oso on bat egin, infantilen porrota, Iruñan, Waterpolo Navarran kontra, kontrako markadore baten aurrean (Urbatentzako 4-5 partiduaren erdian) bere ohiko segurtasuna galdu duena.\nSegurtasuna, karisma eta mentalitatea da momentuz Urbat Urkotronik gida bezala erabiltzen ari den jarrera: bere emaitzak, kategoriakako autonomiako errepresentazioan presentzia handia (gaur egun, 13 kirolari konbokatuta daude ohiko bezala) eta aurkariak armaginen kontra jokatu behar duten bakoitzean jartzen duten atentzioa guzti honen froga dira.\nHurrengo igandeko gertakariarekin bezala: Logroñoko waterpolistez beteriko autobusa (alebinetatik masterretaraino) guregana etorriko da Urbatekin batera entrenamendu desberdin batzuk aurrera eramateko.\nGertakari guzti hauek, suertatzen ari diren bezala, eibartar waterpolo tradizioa aberasten ari dira, lanean jarraitu behar da lortutako guztia sakrifizio handia suposatzen du lortzea, ez da bat-batean gertatzen baizik eta klubaren eta kirolarien eguneroko lan baten ondorioz. Munduko klub bakoitzak nabarmentzeko bere esku dagoen guztia egiten du: kirolaren funtsezko legea da eta kirolariak izatera heldu nahi izanez gero hau betetzen saiatu beharra dago.\nLABURPEN OROKORRA: GUZTIRA JOKATUTAKO PARTIDUAK: 40; IRABAZITAKOAK: 30; BERDINDUAK: 1; GALDUTAKOAK: 9\nGIZONEZKOEN EUSKAL HERRIKO LEHENENGO MAILAKO LIGA\nSenior A taldeak, Iruñean espero zena baino txarrago igarotako arratsalde triste batekin agurtzen du urtea. (13-7 galduta)\nEtxekoek, Urbatek ia partidu guztian zehar jarraitu ezin izan duen intentsitatea ezarri du.\n6 garaipen, berdinketa bat eta 4 galdutako partiduekin, egiten den balantzea positiboa da. Baina urtarrilean, Orbeakoek, iraunkortasun matematikoa bilatzeko, 2017ari aurre egin behar diote lehen bait lehen, ondoren taldea hobetzeko balio izango duten kalitatezko partiduak egiteko eta 2017/18 denboraldirako oinarriak ondo ezarri ahal izateko.\nKategoria estreinatzen duen taldearentzako 9 garaipen (azkena larunbata honetan Leioan emozioz beteriko partidu baten, 14-15 ) eta galdutako partidu bat. Aurretik ikusia ez den Urbat Urkotronik eta Gasteizko 3Hkoen arteko fusioa. Taldeko buru ukaezina eta, nahiz eta hasieran bi talde izan, talde oso elkartu batekin, non eibartarrak Larraina eta Oiasson lortutako hobekuntzak erakutsi ahal dituzten eta gasteiztarrak bakarkako kalitatea eta kategoriarentzako izugarrizko ofizioaz. Entrenamenduen baldintzak (noski, banatuta egiten dutena) ez dira hoberenak, baina kirolari hauek, behin eta berriro altxatzen dakitela erakutsi digute, honegatik, 2017 urtean, gu hunkitzen jarraitzea espero dugu.\nOrbeako bigarren taldeak, gora behera handiko partidu batzuen ondoren (5 garaipen eta galdutako 4 partiduekin), Burgoseko Castellaeren kontra garaipena lortuz (16-9) eta sailkapenean egoera oso eroso bat lortuz bukatzen du joana. Saia daitezen, erratu daitezen eta egoera zailei behin eta berriro irteera bat ematea da beraietaz espero dena 2017. urterako, non banakako hobekuntza bat bilatu beharko duten.\nEUSKAL HERRIKO KADETE LIGA\nJokatutako 4 partidu, 12 puntu, azkenengo hiruak asteburu honetan Burgosko Castellaen kontra. Euskal Herriko liga irabazteko baliabideak dauzkate, non faborito ukaezinak diren, eta baita Espainiako txapelketan paper oso on bat egiteko ere.\nBaina beste taldeek ez dira begira geldituko, askok, buru den taldeari bizitza zailtzeko gogoak dauzkate eta bere mugetatik haratago bultza egin beharko du.\nEUSKAL HERRIKO INFANTIL LIGA\n4 partidu, 12 puntu eta Waterpolo Navarrarekin partekatutako lehenengo postua. Azkenengo hiruak, Orbean beti zaila den Lautadari igande honetan irabazita, 13-8, Jol Sologaistua misterraren gainbegiratuaren menpe, Klubarentzako pozik egoteko arrazoi dira.\nSerioak, dena ematen dutenak eta langileak, beraietariko batzuk kategoriakako Euskal Selekzioan egonkor konbokatutakoak.\nTalde bezala, Euskal Herriko ligan 2017an podiuma egiten eta kluben arteko Espainiako txapelketan sartzea saiatuko dira, honek hobekuntza gehigarri bat ekarriko lieke.\nGIPUZKOAKO LIGA ESKOLARRA\n2 partidu, 2 garaipen, azkena igande honetan Orbean Easoren kontra. Hobekuntza handia 2005 eta beherago jaiotakoentzako, teknikoki talde oso interesgarria. 2017 honetan Gipuzkoako erreferentzia talde bezala baieztatu behar da eta udaberrian zehar, Zaragozako Nazioarteko Torneora joatea saiatuko dira, kategoriarentzako benetako erreferentzia, 2013/14an matrikulatutakoen Urbat Urkotronikeko parte-hartzea eta 11. postua lortutakoa.\nURBAT URKOTRONIC 5\nCLUB DEPORTIVO BILBAO 6\nAsteburu honetako norgehiagoka, joaneko partiden azken aurrekoa, sailkapenean lidergoa jokatzen zuen ligako talderik zailenetako bat jartzen zuen Urbaten kontra. Club Deportivo Bilbaok, bere beteranotasunarekin, Urbaten kemena gelditu zuen, ondoren, partidaren azken minutuetan, hiru puntuak larritasun handirik gabe Orbeatik eramanez.\nTalde eibartarrari entrenamendu fisiko eta mentalak egitea dagokio aste guztian zehar, hurrengo igandean Waterpolo Navarran kontra partidu handi bat jokatu ahal izateko. 2016/17 Urbat honek, elkartuta eta antolatuta aurkezten baldin bada, edozein taldearentzako aurkari oso zail bat dela oso ondo daki.\nURBAT 3H 6\nCLUB DEPORTIVO BILBAO 3\nBeraien lidergoa kudeatzen jarraitzen dutenak, larritasun handirik Gabe, Orbeako neskak dira. Hauek, beste behin, Club Deportivo Bilbao bezalako talde serio baten aurka, 2003ko klaseko harrobi batetik ateratako Ezozi Akizuk kudeatutako defentsa serio batekin erantzun dutela. Azken hau, lehenengo aldiz partidu guztian zehar atezain lanetan egondakoa.\nEUSKAL HERRIKO BIGARREN MAILAKO LIGA\nCLUB MARISTAS BILBAO 18\nURBAT URKOTRONIC B 11\nB talderako igerileku konplikatua eta aurkari gogorra nahasketa zailegia izan da. Potentzialki askoz gehiago eman dezaken taldea, bai banaka baita taldeka ere, bere maila baino baxuago ibili da. Orain Orbeako bigarren talde honi, entrenamenduetatik etekin gehiago ateratzeko “reseteo” bat egitea dagokio.\nINFANTILEN EUSKAL SELEKZIOA\nAutonomien arteko finalerako infantilen Euskal selekzioko prestaketa jarraitzen du. Urbat Urkotronicek, emakumezko 3 jokalari eta gizonezko beste 3 jokalariekin euskal taldeetatik gehien aportatzen duenetariko bat da. Aste honetako teknifikaziorako Anton Akizu, Ezozi Akizu, Xabier Egidazu, Elene Molina, Miren Urizar eta Unax Unceta deituak izan dira.\nGIZONEZKOEN EUSKAL HERRIKO LEHEN MAILA\nASKARTZA CLARET B 7 Vs URBAT URKOTRONIZ 7 (1-0; 2-4; 3-2; 1-1)\nJarraian irabazitako 6 partiduen ostean egutegiak, euskal waterpolorako igerileku historiko baten, aurkari pisutsu bat jarri zuen eibartarren aurrean.\nUrbatek, aurkariaren atzetik egon zen lehenengo zatian zehar, non Eibarko atezain bikaina den Izei Sologaistuak emaitza mugatzeko balio zuten bi parte-hartze paregabe izan zituen.\nBigarren zatian, armaginak beraien potentzial guztia atera zuten behingoz, gero hirugarren zatian partidua ixteko izandako pare bat aukera ez zituzten aprobetxatu. Lar arina izandako laugarren zatian bi taldeen akatsak gehitzen zihoazen etengabe. Urbatek ongi egin zuen partiduak egindako beherakada horretan eta beti aurkakoaren garaipenatik hurbilago egotea ematen zuen.\nOstiral honetan, 21:45tan Orbeako igerilekuan, antzinatasun handiko beste talde batek bisitatuko gaitu, Club Deportivo Bilbao.\nGETXO 2 Vs URBAT-3H-URKOTRONIC 19\nHobetzeko eta gainditzeko etengabeko gogoak dituzten lehenengoen garaipen erreza. Nahiz eta ligako partidurak errazenetariko bat izan, azkenengoak doazenen kontra, talde eibarkogasteiztarrak seriotasun eta beraienganako eta aurkariarekiko errespetu guztiarekin jokatu du, hobetzen lagunduko dieten minutuak eta erantzunak bilatuz.\nFORTUNA 2 Vs URBAT URKOTRONIC 33\nWP9802 6 Vs URBAT URKOTRONIC 29\nBi partidu hauen kronika bateratua egin beharra dago, neurri batean egun bereko konbokatoria bateratua izan baita: goizean, Iruñean, eta ondoren Donostiara, arratsaldean. Bi waterpolo partidu egun berdin baten Amak egindako ogitarteko eskuetan otordu moduan: ongi etorriak waterpolora, kirol pobrea, beharbada antzinakoa baina gogorra eta zintzoa. Gure kirolari talde hau izan den bezala, gertakariei seriotasun eta zintzotasunez aurre egin diote.\nKronista honek uste du Eibarko hiriak ilusioz beteriko pertsona talde honi buruz gehiago jakin beharko lukeela, astero-astero lurraldeko igerileku desberdinetatik mugitzen direla guztiz esanguratsuak eta edozeinentzako lortezinak diren emaitzak lortuz.


Asko atzerritarrak mundu osoko maite bat ezkontzeko Filipina emakumea. Filipina neska ederrak dira, adimentsua eta zaindu. Filipina neska dibertigarria izan, eta onena egin bizitzan. Edertasuna Filipina neska, Tagalo emakumeen zoriontasuna. Filipina neska eder bat, emakumeek mundu osoan zehar.\nDute etsipenez nahi atzerriko senarra ezin duten betetzeko beren behar guztiak. Ugari aurkitu ahal izango duzu bakar Filipina neska interneten bila ari diren ezkontza. Asko dira herri Filipina datazio guneak non aurkitu ahal izango duzu profilak Filipina neska bilatzen atzerriko senarra. Tagalo emakume bat nahi atzerriko senarra ez soilik dirua, herritartasun edo green card. Dira biziki sinesten duten atzerritarrak ona izan daiteke bazkide egin ahal izango dute gainean oinarritzea. Filipinas ez dute aurkitu beren ametsa man beren herrialdean. Hori dela eta, dute portua pentsamendu bat besterik ez dela atzerritarra izan daiteke gai bat etortzeko irudia bere ametsa man. Filipina neska aurkitu atzerriko gizon oso interesgarria eta erakargarria. Begiradak eta pertsonalitate atzerriko gizonen oso erakargarria Filipina neskak. Atzerriko gizonen ahaleginik bihotzak irabazteko Filipina neskak.\nFilipina neskak dira nahiko familia bideratutako\nOsatzen dute itxi loturak bere familia, eta uste dute atzerriko gizon ere izan nahi duten. Uste dute atzerriko gizonen tratatzeko izango, euren familia, errespetua eta duintasuna. Beraz, bilatzen dute atzerriko gizonen larriak harreman gisa uste dute, eta horiek familia bideratutako. Gainera, Filipina neskak ere oso gogotsua bat osatzeko harreman bat duen pertsona bat erabat ezberdina den kultura. Bat ikerketa, izan zen adierazi arteko harreman bat pertsona bi kultura desberdinetan, askotan, emaitzak ezkontza zoriontsu bat. Denean, pertsona bat forma batekin harreman bat pertsona bat hainbat arraza eta kultura, erakusten du nola irekita zabaltasuna eta gaixoaren bi pertsona dira. Bi pertsona ezagutzeko, bi kultura ezberdinen eta denboraren poderioz, ikasi dute gozatzeko beren desberdintasunak. Filipina neska nahia ezkontzeko atzerritarra delako, ez dago denbora bat izan zen, in historia denean Filipinetan pean zen American erregimena. Eraginak American tradizioa eta kultura aurki daiteke, Filipinak, ondorioz, Ameriketako kolonizazioa. Ondorioz, hala nola aberatsa eraginak, Filipina neska biziki sinesten duten atzerriko gizonak dira, zoragarria izan da. Horrela, dira eagerly bilatzen atzerriko gizon harreman esanguratsu bat. Filipina neska gainera, nahi finantza-segurtasuna. Geroztik, azken hamarkadetan, ekonomiaren ezegonkortasuna Filipinetako ekarri du, egoera bat non ez lanpostu ona aurkitu daiteke. Hori dela eta, gazte Filipina neska bat aurkitu nahi atzerriko gizon, batez ere, Kanadan, Australia, AEB eta ERRESUMA batua nork eman daiteke handiagoa finantza-segurtasun eta distiratsua etorkizuna. The Filipina neskak dira, halaber, oso independentea da, eta nahi dute lan nazio non ekonomia-egoera ona da. Egin nahi dute dirua bezalako herrialdeetan AEB zein handia eman zien enplegua. Ondorioz, horiek guztiak hainbat arrazoirengatik, milaka Filipina neska online egiteko profilak datazio guneak, beraz, ahal izango dute, inprimaki adiskidetasuna, atzerriko gizonen. Filipina neskak dira oso leial, eta hartu dute harreman serio. Ezkontza bat da, bizitzan konpromiso horiek, eta, beraz, nahi dute finkatu bikotearekin batera ezin duten guztiak betetzeko bere desioak. Dira solidarioa duten bazkide errespetua bere senarrak. Ezkontza bat Filipina neska ziur aski izango gauza bat gertatuko atzerriko gizon neska horiek dira fededunak eta eder. Tagalo neska zain daude beren ametsa man irrikitan eta, beraz, interesa baduzu bat Tagalo neska, ondoren, guztiak egin behar duzun da erregistratu Tagalo online datazio gune eta hitz egiten hasten horiek eder ladies. Asko atzerritarrak mundu osoko maite bat ezkontzeko Filipina emakumea. Filipina neska ederrak dira, adimentsua eta zaindu. Filipina neska dibertigarria izan, eta onena egin bizitzan\n← Mores Filipinetako neska - Filipinetako neska


Kalitate konpromisoa | Jauregia Jatetxea\nKalitateko Qa. Fidagarritasuna, bereizketa eta ospea.\n1999. urtean sozietatea osatu zenetik, Kalitatearekiko konpromiso sendoa existitzen zen. Hori dela eta, Kalitate Turistikoko Qa lortzeko egiaztatze-prozesuari hasiera eman genion. 2001. urtean, Kalitate Turistikoko Qa jasotzen zuen Euskadiko lehenengo jatetxea izan ginen eta Estatuko lehenengo zazpien artean egon ginen. Konpromiso hori Kalitateko Q Turistikoa UNE Araua berriak indartu zuen, eta horri AbandoIbarra Kafetegiaren Egiaztagiria gehitu zitzaioan.\nEkitaldi handietako ostalaritzara dedikatzen garenez hondakin asko sortzen ditugula jakinik (beirak, plastikoa, kartoiak eta hondar organikoak) eta gure konpromisoarekin jarraitzeko, Ingurumenaren zaintzan gure ekarpena egitea garrantzitsua zela iritzi genuen. 2009ko urtarrilaren 30ean, UNE-EN-ISO 14001 Ingurumen Kudeaketako Sisteman egiaztatu ginen.\nGure jarduera talde handiei zuzenduta dagoenez, gure AKKPA (Arrisku eta Kontrol Kritikoko Puntuetako Analisia) sistema betetzen dela modu zorrotzean kontrolatzen dugu. Sistema hori urtero berritzen da eta Kalitate Turistikoko Qa -UNE Kalitatea- egiaztagiriak balioztatzen du.\nLaborategi batek analisi eta kontrol mikrobiologikoak egiten ditu, Kalitatearen Kudeaketa Sistema baten oinarrituz, ISO 9001:2000 Arauaren arabera.


Elkartasunaren beroak girotu du �Favel-ederreko� estreina - GARA\nUDATE | baionako bestak. kronika: besta hameau de plantoun auzoan\nElkartasunaren beroak girotu du �Favel-ederreko� estreina\nAtzoko ekitaldia ez zegoen festetako egitarau ofizialean iragarria. Alta, azken egunetan Hameau de Plantouneko okupek besta berezirako egindako deialdiak erantzun polita izan zuen, 50 lagun inguruk beren adiskidetasuna eta elkartasuna eraman baitzieten etxebizitza eskuratu ezinean maiatzaren 23tik auzoko etxe huts bat okupatzen ari direnei.\nEz zegoen txarangarik, ezta sekulako tabernarik ere etxaurrean, baina fatxadan paratutako pankartak argi asko adierazten zuen hura zela «Favel-eder» etxea. «Aterpe bat, eskubide bat. Okupazioa ez da delitua» letra larriz idatzia eta ate guztiak zabal-zabalik.\nKuadrilla txikia hasieran. Xumai Murua bertsolaria ttanko ailegatu zen emandako hitzordura. Geroxeago, Las Dos D taldeko ahizpa kubatarrak, okupazioaren nondik norakoak arreta handiz entzun zituztenak. Garagardo edo zuku bat eskuan, denak denbora eginez jendea noiz helduko zain. Izan ere, festak izaki, patxadaz hartzea hobe. Pitika-pitika, ordea, auzokideak agertzen hasi ziren, baita hirigunetik Baiona gainean dagoen auzorainoko bidea egin zuten lagun eta militanteak ere. Txalapartariak ere heldu ziren, eta, haien atzetik, parrilla zekarren laguna ere azaldu zen.\nHaur, gazte, heldu eta zahar, jende multzo polita bildu zen azkenean, baina, «gonbidatu berezia», Cecile Duflot Etxebizitza ministroa, alegia, falta. Hartzea Lopez Arana okupatzaileetako batek jakinarazi zien bertaratutakoei, «tamalez, hegaldiak arazoak» izan zituela eta ez zela bertan izanen. Pertsona hain inportantearen faltak sortutako «atsekabeari» irriekin aurre eginez, hasi zuten inaugurazioa. Muruak bertso batean dotore laburbildu zuen etxebizitzaren arazoari erantzuteko ekintzaileek hartutako bidearen eraginkortasuna; «segi dezagun etxe hutsei / kolore pitin bat ematen / beti norbaitek hasi behar du / bertzeek segi dezaten», amaitu zuen bertsoa.\nSegidan, Veronique eta Maiderrek, lau urte besterik ez dituzten Hameau de Plantouneko etxeetako bi auzokidek, HSA etxebizitza sozialetarako egitura publikoarekin dituzten arazo larriak azaldu zituzten. Ekologikoki eredugarriak eta berritzaileak izan behar zuten egurrezko eraikinetan hain izan dira izugarriak hutsegiteak, jada «Baionako favelak» goitizena jaso dutela.\nBiek ala biek okupatzaileen ekintzarekin bat egin zuten, «asmo sozialarekin eraikitako etxe hauek, era oso txukunean ez bada ere, nolabait beren helburua betetzen ari direlako auzokide berriei aterpe bat emanez». «Kale gorrian egotea baino hobe da», zioten beste batzuek.\nTxalapartaren doinuen artean, etxe atzean prestatutako aperitifan bildu ziren ostean, giro goxoan, abeslari kubatarren ahotsez gozatu aitzin.\nEgitaraua, uztailak 28\n10.00-19.00>Dianaren ostean animazio musikala nonahi: txarangak, gaita-jotzaileak, txistulariak,trikitilariak...\n10.00-12.30>Pilota. Masterraren finala.\n12.00>Desfile ofiziala bandekin.\n12.00>ASKATASUNAREN PLAZA: Leon erregeareniratzartzea.\n13.00-13.30>abeslari eta 100 banda landestarren musika emanaldi berezia.\n15.00-18.00> ERREPUBLIKA PLAZA: Dantzaldia.\n16.30-23.00>JAKES PORTES plaza. KARRIKALDIA:\n16.30: Dantza, Ama Alabak.\n17.30: Kontzertua: Senpereko Artxeroak.\n18.45: Orai Bateko jiganteak eta txistulariak.\n19.00: Dantzazpi Orai Bat txarangarekin. Larrain dantza.\n20.15: Baionan Kantuz Tuntunarekin.\n21.30-23.00: KarrikadantzaTrikili Trakala taldearekin.\n18.00-22.00>Korso argituko gurdien erakusketa. Gaia: «Haurren MunduLiluragarria».\n18.30-20.30>ZEZEN PLAZAN: Zezenketa jokoen ikuskizuna.\n18.00-3.00 Musika emanaldiak: Saprteens & Duende eta DJak.\n22.00-00.00>Korso argitua. Gurdi apainduen desfilea.\n22.00-3.00 AZOKAGUNEKO PLAZA. Dantzaldia, Mikel Hats orkestrarekin.\n22.00-3.00 ASKATASUNAREN PLAZA: Dantzaldia Berri Good orkestraren eskutik.\n00.00ASKATASUNAREN PLAZA: Jaien amaierako ekitaldia. Leon erregearen agurra eta suziri jaurtiketa.\n10.00-23.00>Laborarien Txokoa ELB sindikatuaren eskutik. Bertako produktu eskaintza.\n12.00>Euskal Kanten hitzordua.\n13.30 PATXA PLAZA: HERRIRAk antolatuta, Preso eta Iheslari Politikoen Eskubideen aldeko ekitaldia + Herritarren Epaia. Ondoren, herri bazkaria.\nTxartelak salgai lekuan bertan. 20 euro helduentzat, 12 euro haurrentzat.


Eusko Jaurlaritzak beste hiru laguntza eskaini ditu enpresak nazioartekotzeko eta 6,5 milioiko aurrekontua du horretarako - SPRI\nAlbisteak 7 iraila, 2021 BasqueTrade & Investment Elkartu programa Nazioarteko Gauzatu programa Pilotu programa\nElkartu, Nazioarteko Gauzatu eta Pilotu programak dira, eta eskaerak aurkezteko epea zabalik dago urrira arte\nGainera, uda aurretik zabalik daude beste bi, Zabaldu eta Sakondu, 3,8 milioiko aurrekontua dutenak\nEusko Jaurlaritzak beste hiru laguntza abiarazi ditu euskal enpresak nazioartekotzeko eta 6,5 milioi euroko aurrekontua du horretarako. Elkartu, Nazioarteko Gauzatu eta Pilotu programak dira, eta izena emateko epea zabalik dago datorren urrira arte. Programa eta aurrekontu horiez gain, badira beste bi laguntza, Zabaldu eta Sakondu, 3,8 milioiko zuzkidura dutenak ETEei nazioartekotzen laguntzeko.\nIrailean zabaldu direnetako bat Nazioarteko Gauzatu programa da, 5 milioi euroko partida du, eta bere helburua da euskal ETEak zein enpresa handiak atzerrian ezar daitezen sustatzea eta nazioartean duten posizionamendua hobetzea.\nPrograma honen bidez laguntza ematen zaie atzerrian dauden euskal enpresei ezarpenak (bai produkzio arlokoak eta bai produkzio-prozesuari lotutako zerbitzu teknikoetakoak) egin, zabaldu eta berritzeko. Hala, babesa ematen zaie nazioartean sendotu daitezen eta kanpo-merkatuan duten presentzia indartu dezaten, horrela euren lehiakortasuna eta, beraz, euren etorkizuneko bideragarritasuna handitzeko.\nLaguntzak interesik gabeko finantzaketa itzulgarriak dira, eta eskaerak aurkezteko epea urriaren 29an amaitzen da.\nElkartu programak 900.000 euroko aurrekontua du, eta itzuli beharrik gabeko dirulaguntzak eskaintzen ditu, helburutzat izanik enpresa arteko lankidetza bultzatzea nazioartekotzearekin eta aliantzen sustapenarekin lotutako proiektuetan, eta garapen jasangarria sustatzea nazioartekotze-prozesu osoan.\nLaguntzak gastuen % 80rainokoak izan daitezke (gehienez 60.000 eurokoak) eta enpresek bat egin dezakete lankidetzan jardungo duten enpresa-taldeak sortzeko. Eskaerak aurkezteko epea urriaren 20an bukatuko da.\nPilotu programak 400.000 euroko aurrekontua du, eta 50.000 eurorainoko itzuli beharrik gabeko dirulaguntza publikoak eskaintzen ditu. Bereziki zuzentzen zaie nazioarteko inbertsio publikoko proiektu pilotuen diseinuan eta garapenean parte hartzen duten euskal enpresei, proiektu horien bitartez euren nazioarteko posizionamendua hobetu dezaten.\nEkimen honen bidez, konpainiek posible dute atzerriko organismo publikoei euren gaitasunak erakustea eta eskala txikiko proiektu pilotuak prestatzea, gero bolumen handiagoko proiektuetan erreplikatu ahal izateko. Eskaerak aurkezteko epea urriaren 15ean amaituko da.


Aclimako ingurumen enpresek 1.882 milioi euro fakturatu dute - Ekonomia - Berria\nAclimako ingurumen enpresek 1.882 milioi euro fakturatu dute\nIngurumen arloko Aclima klusterreko enpresek 1.882 milioi euro fakturatu zuten iaz, 2016an baino %3,5 gehiago. Aclimak Arabako, Bizkaiko eta Gipuzkoako ingurumen industriako enpresen erdiak hartzen ditu barnean. Sektore horrek 3.606 milioi euro fakturatu zuen iaz, EAEko BPGaren %5 inguru, eta horren erdia baino gehixeago dagokie Aclimako enpresei.\nKlusterrak azaldu duenez, fakturazioaren igoera berrikuntzaren eta nazioartekotzearen aldeko apustuari dagokio. Aurrera begira, berriz, klusterrak helburu bat jarri du 2018rako: ingurumen sektoreko enpresak digitalizaziora moldatzea.\nKristina Apiñaniz Aclimako zuzendari nagusiak nabarmendu du «bereziki pozgarria» izan dela 2017. urtea, «bazkideak hasi direlako ikusten klusterraren azken urteetako lanaren balio erantsia eta emaitza».\n%11 langile gehiago\nGaur egun, 103 enpresak osatzen dute klusterra: horietatik 78 konpainia pribatuak dira; hamasei, instituzio publikoak; lau, zentro teknologikoak; beste lau, unibertsitateak, eta bakarra, enpresa elkarte bat.\nXabier Cañok, Aclimako presidenteak, azaldu du enpresen jarduera handitzeari esker, 2016an baino %11 langile gehiago daudela lanean ingurumenari lotutako sektorean: 5.217, hain zuzen.